Κανονισμός (ΕΚ) αριθ. 1520/2000 της Επιτροπής

της 13ης Ιουλίου 2000

για τη θέσπιση κοινών λεπτομερών κανόνων εφαρμογής του συστήματος επιστροφών κατά την εξαγωγή και των κριτηρίων καθορισμού του ύψους τους, για ορισμένα γεωργικά προϊόντα, εξαγόμενα υπό μορφή εμπορευμάτων μη υπαγομένων στο παράρτημα Ι της συνθήκης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3448/93 του Συμβουλίου, της 10ης Δεκεμβρίου 1993, περί θεσπίσεως καθεστώτος εμπορικών συναλλαγών που εφαρμόζεται για ορισμένα εμπορεύματα που προκύπτουν από τη μεταποίηση γεωργικών προϊόντων(1), και ιδίως το άρθρο 8 παράγραφος 3 πρώτο εδάφιο,

Εκτιμώντας τα ακόλουθα:

(1) Με τον κανονισμό (ΕΚ) αριθ. 1222/94(2) της Επιτροπής της 30ής Μαΐου 1994, όπως τροποποιήθηκε τελευταία από τον κανονισμό (ΕΚ) αριθ. 701/2000(3) θεσπίστηκαν οι κοινοί λεπτομερείς κανόνες εφαρμογής του συστήματος επιστροφών κατά την εξαγωγή και των κριτηρίων καθορισμού του ύψους τους, για ορισμένα γεωργικά προϊόντα, εξαγόμενα υπό μορφή εμπορευμάτων μη υπαγομένων στο παράρτημα Ι της συνθήκης. Καθώς ο κανονισμός αυτός αποτέλεσε αντικείμενο δεκαπέντε τροποποιήσεων, ενδείκνυται για λόγους σαφήνειας να υπάρξει ανασύνταξη των διατάξεων του εν λόγω κανονισμού (ΕΚ) αριθ. 1222/94 με αφορμή τις νέες τροποποιήσεις που πρέπει να επέλθουν.

(2) Οι κανονισμοί περί κοινής οργανώσεως αγοράς στους τομείς των αυγών, των σιτηρών, του ρυζιού, του γάλακτος και των γαλακτοκομικών προϊόντων και της ζάχαρης προβλέπουν ότι, εφόσον είναι αναγκαίο για να καταστεί δυνατή η εξαγωγή των σχετικών γεωργικών προϊόντων υπό μορφή ορισμένων μεταποιημένων εμπορευμάτων μη υπαγομένων στο παράρτημα Ι της συνθήκης με βάση τις τιμές των προϊόντων αυτών στη διεθνή αγορά, η διαφορά μεταξύ αυτών των τιμών και των τιμών στην Ένωση μπορεί να καλύπτεται με επιστροφές κατά την εξαγωγή.

(3) Ο κανονισμός (ΕΚ) αριθ. 800/1999(4) της Επιτροπής θεσπίζει για ορισμένα γεωργικά προϊόντα, εξαγόμενα υπό μορφή εμπορευμάτων μη υπαγομένων στο παράρτημα Ι της συνθήκης, τους γενικούς κανόνες για τη χορήγηση των επιστροφών κατά την εξαγωγή καθώς και τα κριτήρια καθορισμού του ύψους αυτών. Ενδείκνυται ωστόσο να δοθούν ορισμένες διευκρινίσεις αναφορικά με την εφαρμογή του εν λόγω καθεστώτος στον τομέα των εμπορευμάτων εκτός του παραρτήματος Ι.

(4) Στο άρθρο 11 της συμφωνίας για τη γεωργία η οποία προσαρτάται στη συμφωνία για την ίδρυση του Παγκόσμιου Οργανισμού Εμπορίου προβλέπεται ότι οι επιστροφές που χορηγούνται κατά την εξαγωγή των γεωργικών προϊόντων των ενσωματωμένων σε εμπορεύματα που δεν υπάγονται στις ρυθμίσεις του παραρτήματος Ι της συνθήκης είναι δυνατόν να υπερβούν τις καταβλητέες επιστροφές για τα προϊόντα αυτά, όταν αυτά εξάγονται όπως έχουν. Είναι επομένως ανάγκη να λαμβάνεται το στοιχείο αυτό υπόψη για τον καθορισμό του ύψους της επιστροφής καθώς και για την εφαρμογή των κανόνων εξομοίωσης.

(5) Το άμυλο από γεώμηλα εξομοιώνεται με το άμυλο αραβοσίτου. Θα πρέπει ωστόσο να υπάρχει η δυνατότητα καθορισμού ενός ιδιαίτερου ποσοστού επιστροφής για το άμυλο από γεώμηλα όταν, υπό τις συνθήκες που επικρατούν στην αγορά, η τιμή του είναι σημαντικά χαμηλότερη από την αντίστοιχη τιμή για το άμυλο αραβοσίτου.

(6) Τα εν λόγω εμπορεύματα μπορούν να παραχθούν είτε απευθείας από τα βασικά προϊόντα, είτε από προϊόντα τα οποία προέρχονται από τη μεταποίησή τους ή, ακόμη, από προϊόντα τα οποία εξομοιώνονται με μία από τις κατηγορίες αυτές. Σε κάθε μια από τις περιπτώσεις αυτές πρέπει να καθορίζονται οι ρυθμίσεις για τον προσδιορισμό του ποσού της επιστροφής κατά την εξαγωγή.

(7) Πολλά εμπορεύματα, τα οποία παρασκευάζονται από συγκεκριμένη επιχείρηση υπό τεχνικές συνθήκες σαφώς καθορισμένες και με σταθερά χαρακτηριστικά και ποιότητα, αποτελούν αντικείμενο τακτικών εξαγωγών. Για να αποφευχθεί η επιβάρυνση των διατυπώσεων εξαγωγής, πρέπει να ενθαρρύνεται για τα εν λόγω εμπορεύματα η εφαρμογή απλοποιημένης διαδικασίας ελέγχου, βάσει της οποίας ο κατασκευαστής κοινοποιεί στις αρμόδιες αρχές τις πληροφορίες που οι αρχές αυτές κρίνουν αναγκαίες όσον αφορά τις συνθήκες παρασκευής των εμπορευμάτων αυτών.

(8) Το ποσοστό σε γεωργικά προϊόντα που εμπεριέχεται στα περισσότερα εξαγόμενα εμπορεύματα ποικίλλει σε μεγάλο βαθμό. Κατά συνέπεια, το ποσό της επιστροφής πρέπει να καθορίζεται βάσει των ποσοτήτων των εν λόγω προϊόντων που χρησιμοποιούνται πράγματι για την παρασκευή των εξαγόμενων εμπορευμάτων. Εντούτοις, για ορισμένα εμπορεύματα απλής και σχετικά σταθερής συνθέσεως, πρέπει, για λόγους απλούστευσης της διοικητικής διαδικασίας, να καθορίζεται το ποσό της επιστροφής βάσει των κατ' αποκοπή καθοριζομένων ποσοτήτων των γεωργικών προϊόντων. Στις περιπτώσεις καταγραφής των ποσοτήτων αυτών, θα πρέπει να προβλέπεται η ετήσια επιβεβαίωση της καταγραφής αυτής, ούτως ώστε να μειώνονται οι κίνδυνοι που προέρχονται από την παράλειψη της κοινοποίησης κάποιας τροποποίησης των ποσοτήτων των αντίστοιχων προϊόντων που χρησιμοποιήθηκαν κατά την παρασκευή των εν λόγω εμπορευμάτων.

(9) Εάν δεν προσκομίζεται η απόδειξη ότι το εξαχθησόμενο εμπόρευμα δεν έχει υπαχθεί στο ευεργετικό καθεστώς της επιστροφής υπέρ της παραγωγής που εφαρμόζεται βάσει των ρυθμίσεων του κανονισμού (ΕΟΚ) αριθ. 1722/93 της Επιτροπής, της 30ής Ιουνίου 1993, περί λεπτομερών κανόνων εφαρμογής των κανονισμών (ΕΟΚ) αριθ. 1766/92 και (ΕΟΚ) αριθ. 1418/76 του Συμβουλίου, όσον αφορά τις σχετικά με τα καθεστώτα επιστροφές στην παραγωγή στους τομείς σιτηρών και του ρυζιού, αντιστοίχως(5), όπως τροποποιήθηκε τελευταία από τον κανονισμό (ΕΚ) αριθ. 87/1999(6), ή βάσει των διατάξεων του κανονισμού (ΕΟΚ) αριθ. 1010/86 του Συμβουλίου, της 25ης Μαρτίου 1986, για τον καθορισμό των γενικών κανόνων που εφαρμόζονται στην επιστροφή στην παραγωγή για ορισμένα προϊόντα του τομέα της ζάχαρης που χρησιμοποιούνται στη χημική βιομηχανία(7), όπως τροποποιήθηκε τελευταία από τον κανονισμό (ΕΚ) αριθ. 2074/98 της Επιτροπής(8), πρέπει να προβλέπεται ότι το ποσό της επιστροφής κατά την εξαγωγή θα μειώνεται κατά το ποσό της εν λόγω επιστροφής στην παραγωγή που εφαρμόζεται κατά την ημέρα της αποδοχής της διασάφησης εξαγωγής. Το εν λόγω καθεστώς είναι το μόνο που εγγυάται την αποφυγή κάθε κινδύνου εξαπάτησης.

(10) Με τον κανονισμό (ΕΟΚ) αριθ. 565/80 του Συμβουλίου, της 4ης Μαρτίου 1980, περί της προπληρωμής των επιστροφών κατά την εξαγωγή για τα γεωργικά προϊόντα(9), όπως τροποποιήθηκε τελευταία από τον κανονισμό (ΕΟΚ) αριθ. 2026/83(10) και τον κανονισμό (ΕΚ) αριθ. 800/1999 της Επιτροπής, της 15ης Απριλίου 1999, για τις κοινές λεπτομέρειες εφαρμογής του καθεστώτος των πιστοποιητικών εξαγωγής για τα γεωργικά προϊόντα(11), θεσπίστηκε το καθεστώς της προπληρωμής των επιστροφών κατά την εξαγωγή, το οποίο πρέπει να λαμβάνεται υπόψη όταν προσαρμόζονται οι επιστροφές κατά την εξαγωγή.

(11) Εκείνο που προέχει είναι να θεσπιστούν τα μέτρα που θα εγγυώνται την αυστηρή τήρηση των δεσμεύσεων της Κοινότητας. Εξάλλου ενδείκνυται τα μέτρα αυτά να μην προσλαμβάνουν περισσότερο καταναγκαστικό χαρακτήρα για τους οικονομικούς φορείς απ' ό,τι είναι αναγκαίο.

(12) Οι συμφωνίες που συνάπτονται βάσει του άρθρου 300 της συνθήκης περιορίζουν το ποσό των επιστροφών που είναι δυνατόν να χορηγηθούν ανά δημοσιονομικό έτος. Πάντως, οι εξαγωγές εμπορευμάτων εκτός του παραρτήματος Ι της συνθήκης πρέπει να πραγματοποιούνται με όρους εκ των προτέρων γνωστούς. Προέχει μάλιστα να προβλέπεται η δυνατότητα παροχής εγγυήσεων ότι οι εν λόγω εξαγωγές θα μπορούν να αποτελέσουν αντικείμενο χορήγησης επιστροφών συμβιβάσιμων με την τήρηση των δεσμεύσεων της Κοινότητας οι οποίες απορρέουν από συμφωνίες ή, εάν δεν είναι πλέον δυνατόν να συντρέχει η περίπτωση αυτή, να παρέχεται επαρκής ενημέρωση για τα θέματα αυτά, εκ των προτέρων. Η έκδοση των πιστοποιητικών αυτών επιτρέπει επιπλέον να εξασφαλιστεί η έμπρακτη παρακολούθηση των αιτήσεων επιστροφής και να εγγυάται στους δικαιούχους τους ότι θα έχουν τη δυνατότητα να αποκομίσουν τα ευεργετήματα της επιστροφής μέχρι το ύψος του ποσού για το οποίο εκδίδεται το συγκεκριμένο πιστοποιητικό, στο βαθμό που τηρούν τους υπόλοιπους όρους που προβλέπονται από τις κοινοτικές κανονιστικές ρυθμίσεις στα θέματα των επιστροφών.

(13) Οι συμφωνίες αυτές αφορούν το σύνολο των εξαγόμενων γεωργικών προϊόντων, των μη υπαγόμενων στο παράρτημα Ι της συνθήκης. Στα προϊόντα αυτά συμπεριλαμβάνονται ορισμένα σιτηρά που εξάγονται υπό τη μορφή των οινοπνευματωδών ποτών που αναφέρονται στο άρθρο 13 παράγραφος 5 του κανονισμού (ΕΟΚ) αριθ. 1766/92(12). Για τα σιτηρά αυτά, ορισμένες λεπτομέρειες εφαρμογής θεσπίζονται από τον κανονισμό (ΕΟΚ) αριθ. 2825/93(13), όπως τροποποιήθηκε από τον κανονισμό (ΕΚ) αριθ. 3098/94(14). Η χορήγηση των επιστροφών για το σύνολο των εξαγόμενων γεωργικών προϊόντων υπό τη μορφή εμπορευμάτων μη υπαγόμενων στο παράρτημα Ι της συνθήκης πρέπει να διέπεται από κοινούς κανόνες.

(14) Οι αιτήσεις έκδοσης πιστοποιητικών συνεπάγονται τον έντονο κίνδυνο της υπέρβασης του πιθανού συνολικού καταλογιστέου ποσού. Θα πρέπει ως εκ τούτου να υποδιαιρείται το έτος σε χρονικές περιόδους, ούτως ώστε να είναι εγγυημένη η δυνατότητα χορήγησης των πιστοποιητικών τόσο στους οικονομικούς φορείς που εξάγουν στα τέλη του δημοσιονομικού έτους, όσο και σε εκείνους τους φορείς οι οποίοι εξάγουν στις αρχές του εν λόγω έτους. Θα πρέπει επίσης να προβλεφθεί, στις περιπτώσεις που αυτό κρίνεται αναγκαίο, ο καθορισμός ενός συντελεστή μείωσης του συνόλου των αιτούμενων ποσών.

(15) Στο μέτρο που ο κανονισμός (ΕΟΚ) αριθ. 2220/85 της Επιτροπής, της 22ας Ιουλίου 1985, για τον καθορισμό των κοινών λεπτομερειών εφαρμογής του καθεστώτος εγγυήσεων για τα γεωργικά προϊόντα(15), όπως τροποποιήθηκε τελευταία από τον κανονισμό (ΕΚ) αριθ. 1932/1999 της 9ης Σεπτεμβρίου 1999(16), εφαρμόζεται στα πιστοποιητικά, οφείλουν να διευκρινιστούν οι όροι αποδέσμευσης της εγγύησης του πιστοποιητικού.

(16) Ορισμένοι τύποι εξαγωγών δεν υπόκεινται σε περιορισμούς, συνεπεία των διεθνών δεσμεύσεων της Ένωσης. Θα πρέπει αυτοί να εξαιρούνται από κάθε υποχρέωση προσκόμισης πιστοποιητικού επιστροφής.

(17) Στους περισσότερους εξαγωγείς επιστρέφονται ετησίως ποσά μικρότερα από 50000 ευρώ. Το συνολικό ύψος των αντίστοιχων εξαγωγών αντιπροσωπεύει μικρό μόνο μέρος των ποσών που επιστρέφονται για εξαγωγές γεωργικών προϊόντων υπό μορφή εμπορευμάτων. Είναι ορθό να υπάρχει δυνατότητα απαλλαγής των εξαγωγών αυτών από την προσκόμιση πιστοποιητικού.

(18) Ορισμένοι εξαγωγείς συμμετέχουν σε διαγωνισμούς που προκηρύσσονται σε τρίτες χώρες εισαγωγής. Οι εξαγωγείς αυτοί, όταν δεν κηρύσσονται μειοδότες, πρέπει να μπορούν να αφαιρούν από το ποσό που καλύπτεται από το πιστοποιητικό, χωρίς κυρώσεις, το ποσό που είχαν προβλέψει προκειμένου να υποβάλουν την προσφορά τους.

(19) Τα πιστοποιητικά επιστροφών εξυπηρετούν πρωτίστως την εκπλήρωση των υποχρεώσεων που έχει αναλάβει η Κοινότητα έναντι του Παγκοσμίου Οργανισμού Εμπορίου (ΠΟΕ), ενώ παράλληλα επιτρέπουν να προσδιορίζεται εκ των προτέρων το ποσό που μπορεί να επιστραφεί για γεωργικά προϊόντα χρησιμοποιούμενα στην παραγωγή εμπορευμάτων που εξάγονται σε τρίτες χώρες. Ο σκοπός αυτός διαφέρει, από ορισμένες απόψεις, από τους στόχους που επιδιώκονται με τα πιστοποιητικά εξαγωγής τα οποία εκδίδονται για περιορισμένες ποσότητες βασικών προϊόντων που εξάγονται ως έχουν και εμπίπτουν στις ανειλημμένες υποχρεώσεις έναντι του Παγκοσμίου Οργανισμού Εμπορίου. Πρέπει, επομένως, να διευκρινιστεί ποιές από τις γενικές διατάξεις που ισχύουν για τα πιστοποιητικά του γεωργικού τομέα και προβλέπονται σήμερα στον κανονισμό (ΕΚ) αριθ. 1291/2000(17)της Επιτροπής, περί κοινών τρόπων εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα, πρέπει να εφαρμόζονται στα πιστοποιητικά επιστροφών.

(20) Η διαχείριση των ποσών των επιστροφών που είναι δυνατόν να χορηγηθούν, κατά τη διάρκεια ενός έτους προϋπολογισμού, για την εξαγωγή ορισμένων γεωργικών προϊόντων υπό τη μορφή των εμπορευμάτων που δεν υπάγονται στο παράρτημα Ι της συνθήκης, μπορεί να οδηγήσει στον υποχρεωτικό καθορισμό διαφορετικού ύψους για τις εξαγωγές με ή χωρίς προκαθορισμό του ύψους των επιστροφών με βάση την εξέλιξη των αγορών στην Κοινότητα και σε παγκόσμιο επίπεδο.

(21) Θα πρέπει να προβλεφθεί η εφαρμογή ενός συστήματος ελέγχου με βάση την αρχή της δήλωσης από τον εξαγωγέα στις αρμόδιες αρχές, με την ευκαιρία της πραγματοποίησης της εξαγωγής, των ποσοτήτων των προϊόντων που έχουν χρησιμοποιηθεί για την παρασκευή των εξαγόμενων εμπορευμάτων. Στις αρμόδιες αρχές εναπόκειται να λάβουν όλα τα μέτρα που κρίνουν αναγκαία, προκειμένου να επαληθεύσουν την ακρίβεια της δήλωσης αυτής.

(22) Θα πρέπει να παρέχεται η δυνατότητα, με τη σύμφωνη γνώμη των αρμοδίων αρχών του κράτους μέλους στο οποίο συντελείται η παραγωγή, υποβολής απλουστευμένης δήλωσης για τα προϊόντα που έχουν χρησιμοποιηθεί, υπό τη μορφή των συγκεντρωτικών ποσοτήτων των προαναφερομένων προϊόντων, στο βαθμό που οι ενδιαφερόμενοι οικονομικοί φορείς τηρούν στη διάθεση των προαναφερομένων αρχών τα αναλυτικά στοιχεία για τα προϊόντα που έχουν χρησιμοποιηθεί.

(23) Για τον εξαγωγέα των εμπορευμάτων, ιδίως στις περιπτώσεις που αυτός δεν είναι ο κατασκευαστής τους, δεν είναι πάντοτε δυνατόν να γνωρίζει με ακρίβεια τις ποσότητες των γεωργικών προϊόντων που έχουν χρησιμοποιηθεί, για τις οποίες δύναται να ζητήσει την καταβολή της επιστροφής. Εξαιτίας αυτού, ο εν λόγω εξαγωγέας δεν είναι πάντοτε σε θέση να καταρτίσει τη δήλωση για τις εν λόγω ποσότητες. Θα πρέπει κατά συνέπεια να προβλεφθεί, επικουρικά, η εφαρμογή ενός συστήματος υπολογισμού των επιστροφών, την προσφυγή στο οποίο θα δύναται να ζητήσει ο ενδιαφερόμενος, και το οποίο θα περιορίζεται σε ορισμένα εμπορεύματα, με βάση τη χημική ανάλυση των εν λόγω εμπορευμάτων. Το σύστημα θα εφαρμόζεται σύμφωνα με ένα πίνακα αντιστοιχιών, ο οποίος θα καταρτίζεται για το σκοπό αυτό. Όταν γίνεται προσφυγή σε αυτό το σύστημα υπολογισμού για ορισμένα εμπορεύματα που αναφέρονται στο παράρτημα του κανονισμού (ΕΟΚ) αριθ. 1722/93 της Επιτροπής, είναι άγνωστη η προέλευση του αμύλου που έχει χρησιμοποιηθεί. Αυτό το άμυλο μπορεί να έχει αποτελέσει αντικείμενο επιστροφών στην παραγωγή. Τα εν λόγω εμπορεύματα δεν είναι ως εκ τούτου δυνατόν να αποτελέσουν το αντικείμενο επιστροφών κατά την εξαγωγή για το άμυλο.

(24) Οι αρμόδιες αρχές οι οποίες είναι επιφορτισμένες με την επαλήθευση της δήλωσης εξαγωγής ενδέχεται να μην διαθέτουν επαρκή αιτιολογικά στοιχεία για να κάνουν αποδεκτή αυτή τη δήλωση των ποσοτήτων που έχουν χρησιμοποιηθεί, έστω και εάν αυτή η δήλωση βασίζεται στη χημική ανάλυση. Υπάρχει ο κίνδυνος οι περιστάσεις αυτές να ανακύπτουν στις περιπτώσεις κατά τις οποίες τα προς εξαγωγή εμπορεύματα έχουν παραχθεί σε ένα κράτος μέλος διαφορετικό από εκείνο από το οποίο πραγματοποιείται η εξαγωγή. Εκείνο που προέχει, κατά συνέπεια, είναι οι αρμόδιες αρχές του κράτους μέλους από το οποίο πραγματοποιείται η εξαγωγή του εμπορεύματος να έχουν τη δυνατότητα, εάν παρίσταται η σχετική ανάγκη, να αποκτούν απευθείας από τις αρμόδιες αρχές των άλλων κρατών μελών την κοινοποίηση όλων των πληροφοριών που αφορούν τους όρους παρασκευής του εν λόγω εμπορεύματος, που είναι σε θέση να διαθέτουν αυτές οι τελευταίες.

(25) Με τον κανονισμό (ΕΚ) αριθ. 2571/97 της Επιτροπής, της 15ης Δεκεμβρίου 1997, σχετικά με την πώληση σε μειωμένη τιμή βουτύρου και τη χορήγηση ενίσχυσης στην κρέμα γάλακτος, στο βούτυρο και στο συμπυκνωμένο βούτυρο που προορίζονται για την παρασκευή προϊόντων ζαχαροπλαστικής, παγωτών και άλλων προϊόντων διατροφής(18) επιτρέπεται η παράδοση στις βιομηχανίες που παρασκευάζουν ορισμένα εμπορεύματα βουτύρου και κρέμας γάλακτος σε μειωμένη τιμή. Αυτό πρέπει να ληφθεί υπόψη για τα εμπορεύματα για τα οποία παρέχεται το ευεργέτημα καθορισμού της επιστροφής βάσει των αναλύσεων.

(26) Είναι επιθυμητό να εξασφαλιστεί η ομοιόμορφη εφαρμογή σε όλη την Ένωση των διατάξεων σχετικά με τη χορήγηση των επιστροφών στον τομέα των εμπορευμάτων που δεν υπάγονται στο παράρτημα Ι της συνθήκης. Για το σκοπό αυτό πρέπει κάθε κράτος μέλος να ενημερώνει μέσω της Επιτροπής τα άλλα κράτη μέλη σχετικά με τα μέσα ελέγχου που εφαρμόζονται στο έδαφός του και τους διαφόρους τύπους των εξαγόμενων εμπορευμάτων.

(27) Στο άρθρο 31 παράγραφοι 10, 11 και 12 του κανονισμού (ΕΚ) αριθ. 1255/1999(19) του Συμβουλίου, της 17ης Μαΐου 1999, για την κοινή οργάνωση των αγορών στον τομέα του γάλακτος και των γαλακτοκομικών προϊόντων, ορίζεται το πλαίσιο των συνθηκών που πρέπει να πληρούνται πριν χορηγηθεί επιστροφή για ορισμένα γαλακτοκομικά προϊόντα που έχουν εισαχθεί για να επανεξαχθούν υπό τη μορφή εμπορευμάτων μη υπαγομένων στο παράρτημα Ι της συνθήκης.

(28) Πρέπει να λαμβάνεται υπόψη η αύξηση των ποσοτήτων ορισμένων γαλακτοκομικών προϊόντων που εισάγονται με μειωμένη τιμή στο πλαίσιο των συμφωνιών που έχουν συναφθεί με τρίτες χώρες καθώς και η δυνατότητα να χορηγούνται κατά την εξαγωγή επιστροφές ανώτερες από τη μειωμένη τιμή.

(29) Για να εξασφαλιστεί η ορθή εφαρμογή των διατάξεων των κανονισμών για την κοινή οργάνωση των αγορών όσον αφορά τη χορήγηση των επιστροφών κατά την εξαγωγή, θα πρέπει να αποκλείονται από το ευεργετικό καθεστώς των επιστροφών αυτών τα προϊόντα από τρίτες χώρες που χρησιμοποιούνται κατά την παρασκευή των εμπορευμάτων που εξάγονται αφού προηγουμένως έχουν τεθεί σε ελεύθερη κυκλοφορία στην Ένωση.

(30) Για ορισμένα μεταποιημένα γεωργικά προϊόντα πρέπει να καθορίζονται οι συντελεστές που εφαρμόζονται για τον προσδιορισμό της επιστροφής για τα εν λόγω προϊόντα και να προβλέπεται η δημοσίευση των ποσών της επιστροφής ανά 100 χιλιόγραμμα των εν λόγω προϊόντων που έχουν χρησιμοποιηθεί.

(31) Η επιτροπή διαχείρισης για τα οριζόνται θέματα που αφορούν το εμπόριο μεταποιημένων γεωργικών προϊόντων εκτός του παραρτήματος Ι της συνθήκης δεν εξέδωσε γνώμη εντός της προθεσμίας που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ο παρών κανονισμός θεσπίζει τους κοινούς λεπτομερείς κανόνες εφαρμογής του συστήματος για τη χορήγηση επιστροφών κατά την εξαγωγή των προϊόντων βάσεως τα οποία περιλαμβάνονται στο παράρτημα Α (που καλούνται στο εξής "προϊόντα βάσεως"), των προϊόντων που προέρχονται από τη μεταποίησή τους ή των προϊόντων που εξομοιώνονται με μία από τις δύο αυτές κατηγορίες σύμφωνα με τις διατάξεις της παραγράφου 3, εφόσον τα διάφορα αυτά προϊόντα εξάγονται υπό μορφή εμπορευμάτων μη υπαγομένων στο παράρτημα Ι της συνθήκης και τα οποία, ανάλογα με την περίπτωση, απαριθμούνται:

- στο παράρτημα Ι του κανονισμού (ΕΟΚ) αριθ. 2771/75 του Συμβουλίου(20)

- στο παράρτημα Β του κανονισμού (ΕΟΚ) αριθ. 1766/92 του Συμβουλίου,

- στο παράρτημα Β του κανονισμού (ΕΚ) αριθ. 3072/95 του Συμβουλίου(21),

- στο παράρτημα ΙΙ του κανονισμού (ΕΚ) αριθ. 1255/1999 του Συμβουλίου(22),

- στο παράρτημα Ι του κανονισμού (ΕΚ) αριθ. 2038/1999 του Συμβουλίου(23).

Τα εν λόγω εμπορεύματα, τα οποία περιλαμβάνονται στα παραρτήματα Β και Γ του παρόντος κανονισμού, καλούνται στο εξής "εμπορεύματα".

2. Κατά την έννοια των διατάξεων του παρόντος κανονισμού νοούνται ως:

α) "δημοσιονομική περίοδος": το χρονικό διάστημα από 1ης Οκτωβρίου έως 30 Σεπτεμβρίου του επόμενου έτους·

β) "πιστοποιητικό" ή "πιστοποιητικό επιστροφής": το πιστοποιητικό που εκδίδεται σύμφωνα με τις διατάξεις των άρθρων 6 έως 15, ισχύει σε ολόκληρη την Κοινότητα και χορηγείται από τα κράτη μέλη σε κάθε ενδιαφερόμενο που θα το ζητήσει, ανεξαρτήτως τόπου εγκατάστασης μέσα στην Κοινότητα. Το πιστοποιητικό επιστροφής εγγυάται την καταβολή των επιστροφών, εφόσον πληρούνται οι όροι του άρθρου 7, και μπορεί να περιλαμβάνει προκαθορισμό των ποσοστών επιστροφής. Τα πιστοποιητικά ισχύουν εντός μίας μόνο δημοσιονομικής περιόδου·

γ) "συμφωνία": η συμφωνία για το γεωργικό τομέα που συνήφθη στο πλαίσιο των πολυμερών εμπορικών διαπραγματεύσεων του Γύρου της Ουρουγουάης·

δ) "επισιτιστική βοήθεια": κάθε πράξη επισιτιστικής βοήθειας που είναι σύμφωνη προς τις διατάξεις του άρθρου 10 παράγραφος 4 της συμφωνίας.

3. Για την εφαρμογή τον παρόντος κανονισμού:

α) το άμυλο τον κωδικού ΣΟ 1108 130, το οποίο λαμβάνεται απευθείας από γεώμηλα, με την εξαίρεση των υποπροϊόντων, εξομοιώνονται με ένα προϊόν το οποίο προέρχεται από τη μεταποίηση του αραβοσίτου·

β) ο μη συμπυκνωμένος ορός γάλακτος των κωδικών ΣΟ 04041048 έως 0404 10 62, ακόμη και κατεψυγμένος, εξομοιώνεται με τον ορό γάλακτος σε σκόνη τον παραρτήματος Α (προϊόν της ομάδας PG 1)·

γ) - το γάλα και τα γαλακτοκομικά προϊόντα των κωδικών ΣΟ 04031011, 0403 90 51 και 0404 21, μη συμπυκνωμένα και χωρίς προσθήκη ζάχαρης ή άλλων γλυκαντικών, έστω και κατεψυγμένα, με κατά βάρος περιεκτικότητα σε λιπαρές ύλες του γάλακτος μικρότερη ή ίση προς 0,1 %,

και

- το γάλα και τα γαλακτοκομικά προϊόντα των κωδικών ΣΟ 04031011, 0403 90 11 και 0404 90 21, σε σκόνη, σε κόκκους ή σε άλλη στερεή μορφή, χωρίς προσθήκη ζάχαρης ή άλλων γλυκαντικών, με κατά βάρος περιεκτικότητα σε λιπαρές ύλες του γάλακτος μικρότερη ή ίση με 1,5 %,

εξομοιώνονται με το αποβουτυρωμένο γάλα σε σκόνη του παραρτήματος Α (προϊόν της ομάδας PG 2)·

δ) - το γάλα, η κρέμα γάλακτος και τα γαλακτοκομικά προϊόντα των κωδικών ΣΟ 04031011, 0403 10 13, 0403 90 51, 0403 90 53, 0404 90 21 και 04049023, μη συμπυκνωμένα, χωρίς προσθήκη ζάχαρης ή άλλων γλυκαντικών, έστω και κατεψυγμένα, με κατά βάρος περιεκτικότητα σε λιπαρές ύλες του γάλακτος μεγαλύτερη από 0,1 % και μικρότερη ή ίση προς 6 %,

και

- το γάλα, η κρέμα γάλακτος και τα γαλακτοκομικά προϊόντα των κωδικών ΣΟ 04031011, 0403 10 13, 0403 10 19, 0403 91, 0403 90 19, 04049023 και 0404 90 29, σε σκόνη, σε κόκκους ή σε άλλη στερεή μορφή, χωρίς προσθήκη ζάχαρης ή άλλων γλυκαντικών, με κατά βάρος περιεκτικότητα σε λιπαρές ύλες του γάλακτος ίση ή μεγαλύτερη από 1,5 % και μικρότερη από 45 %,

εξομοιώνονται με το αποβουτυρωμένο γάλα σε σκόνη του παραρτήματος Α (PG 3)·

ε) - το γάλα, η κρέμα γάλακτος και τα γαλακτοκομικά προϊόντα των κωδικών ΣΟ 04031019, 0403 90 59, 0404 90 23 και0404 90 29, μη συμπυκνωμένα και χωρίς προσθήκη ζάχαρης ή άλλων γλυκαντικών, με κατά βάρος περιεκτικότητα σε λιπαρές ύλες του γάλακτος μεγαλύτερη από 6 %,

- το γάλα, η κρέμα γάλακτος και τα γαλακτοκομικά προϊόντα των κωδικών ΣΟ 04031019, 0403 90 19 και 0404 90 29, σε σκόνη, σε κόκκους ή σε άλλη στερεή μορφή, χωρίς προσθήκη ζάχαρης ή άλλων γλυκαντικών, με κατά βάρος περιεκτικότητα σε λιπαρές ύλες του γάλακτος ίση ή μεγαλύτερη από 45 %,

και

- το βούτυρο και οι άλλες λιπαρές ύλες του γάλακτος, με κατά βάρος περιεκτικότητα σε λιπαρές ύλες προερχόμενες από το γάλα διάφορη του 82 % και πάντως ίση ή μεγαλύτερη από 62 %, των κωδικών ΣΟ 040510, 0405 20 90, 0405 90 10, 0405 90 90,

εξομοιώνονται με το βούτυρο του παραρτήματος A (PG 6)·

στ) - το γάλα, η κρέμα γάλακτος και τα γαλακτοκομικά προϊόντα των κωδικών ΣΟ 04031011 έως 0403 10 19, των κωδικών ΣΟ 04039051 έως 0403 90 59 και των κωδικών ΣΟ 04049021 έως 0404 90 29, συμπυκνωμένα με μορφή άλλη πλην σκόνης, κόκκων ή άλλης στερεάς μορφής χωρίς προσθήκη ζάχαρης ή άλλων γλυκαντικών,

και

- το τυρί,

εξομοιώνονται:

i) με το αποβουτυρωμένο γάλα σε σκόνη του παραρτήματος Α (PG 2) σε ό, τι αφορά τη μη λιπαρή συνιστώσα της περιεκτικότητας του εξομοιουμένου προϊόντος σε ξηρά ύλη,

και

ii) με το βούτυρο τον παραρτήματος Α (PG 6) σε ό, τι αφορά την περιεκτικότητα του εξομοιωμένου προϊόντος σε γαλακτική λιπαρά ύλη·

ζ) το αποφλοιωμένο ρύζι του κωδικού ΣΟ 1006 20 εξομοιώνεται με το λευκασμένο ρύζι του κωδικού ΣΟ 10063061 έως 1006 30 98·

η) η ακατέργαστη ζάχαρη τεύτλων ή ζαχαροκάλαμου, του κωδικού ΣΟ 17011190 ή του κωδικού ΣΟ 1701 12 90, που περιέχει κατά βάρος σε ξηρά κατάσταση 92 %, τουλάχιστον, ζαχαρόζη προσδιορισμένη με πολυσυμμετρική μέθοδο,

- τα ζάχαρα των κωδικών ΣΟ 1701 91 00 και 17019990,

- τα προϊόντα που αναφέρονται στο άρθρο 1 παράγραφος 1 στοιχείο δ) του κανονισμού (ΕΚ) αριθ. 2038/99, με εξαίρεση τα μείγματα που λαμβάνονται εν μέρει από τα προϊόντα που εμπίπτουν στις διατάξεις του κανονισμού (ΕΟΚ) αριθ. 1766/92,

- τα προϊόντα που αναφέρονται στο άρθρο 1 παράγραφος 1 στοιχεία στ) και ζ) του κανονισμού (ΕΚ) αριθ. 2038/99, με εξαίρεση τα μείγματα που λαμβάνονται εν μέρει από τα προϊόντα που εμπίπτουν στις διατάξεις του κανονισμού (ΕΟΚ) αριθ. 1766/92,

που ανταποκρίνονται στους όρους τον κανονισμού (ΕΚ) αριθ. 2038/1999 και του κανονισμού (ΕΚ) αριθ. 2135/95(24) προκειμένου να τύχουν επιστροφής σε περίπτωση που εξάγονται ως έχουν, εξομοιώνονται με τη λευκή ζάχαρη του κωδικού ΣΟ 17019910.

4. Εντούτοις, κατόπιν αιτήσεως του ενδιαφερομένου, τα γαλακτοκομικά προϊόντα που αναφέρονται στην παράγραφο 2 στοιχείο δ) εξομοιώνονται:

i) το αποκορυφωμένο γάλα σε σκόνη του παραρτήματος Α (προϊόν της ομάδας 2), όσον αφορά την περιεκτικότητα του εξομοιωμένου προϊόντος σε άνευ λίπους ξηρά ουσία,

και

ii) το βούτυρο του παραρτήματος Α (προϊόν της ομάδας 6), όσον αφορά την περιεκτικότητα του εξομοιωμένου προϊόντος σε λιπαρές ουσίες γάλακτος.

Άρθρο 2

Το ποσό της επιστροφής που χορηγείται για τη ποσότητα, η οποία προσδιορίζεται σύμφωνα με τις διατάξεις του άρθρου 3, για κάθε ένα από τα προϊόντα βάσεως που εξάγονται υπό τη μορφή ίδιων εμπορευμάτων, προκύπτει από τον πολλαπλασιασμό της εν λόγω ποσότητας με το ποσοστό της σχετικής επιστροφής για το εξεταζόμενο προϊόν βάσεως το οποίο υπολογίζεται ανά μονάδα βάρους, κατ' εφαρμογή του άρθρου 4.

Ωστόσο, όσον αφορά τα μείγματα D-γλυκιτόλης (σορβιτόλης) των κωδικών ΣΟ 290544 και 3823 60, εφόσον ο ενδιαφερόμενος δεν αναφέρει στη δήλωση που προβλέπεται στο άρθρο 16 παράγραφος 1 τα χαρακτηριστικά που προβλέπονται στην παράγραφο 4 τέταρτη περίπτωση του εν λόγω άρθρου ή όταν δεν υποβάλλει ικανοποιητικά δικαιολογητικά προς υποστήριξη της δηλώσεώς του, το ποσοστό επιστροφής που εφαρμόζεται για τα μείγματα αυτά είναι εκείνο που ισχύει για το σχετικό προϊόν βάσεως στο οποίο εφαρμόζεται το χαμηλότερο ποσοστό επιστροφής.

Όταν είναι δυνατόν να εφαρμόζονται, σύμφωνα με τις διατάξεις του άρθρου 4 παράγραφος 3, διαφορετικά ποσοστά επιστροφής για το ίδιο προϊόν βάσης, πρέπει να υπολογίζεται ειδικό ποσό για καθεμία από τις ποσότητες αυτού του προϊόντος βάσεως, στις οποίες εφαρμόζονται διαφορετικό ποσοστό επιστροφής.

Όταν πρόκειται για εμπόρευμα που έχει χρησιμοποιηθεί για την παρασκευή εξαγόμενου εμπορεύματος, το ποσοστό επιστροφής το οποίο λαμβάνεται υπόψη για τον υπολογισμό του ποσού που αντιστοιχεί σε κάθε ένα από τα προϊόντα βάσεως, στα προϊόντα που προέρχονται από την μεταποίησή τους ή στα προϊόντα που εξομοιώνονται με μία από τις κατηγορίες αυτές κατά τις διατάξεις τον άρθρου 1 παράγραφος 2, τα οποία χρησιμοποιούνται για την παρασκευή του εξαγόμενου εμπορεύματος, είναι το ποσοστό που εφαρμόζεται σε περίπτωση εξαγωγής τον αρχικού εμπορεύματος ως έχει.

Άρθρο 3

1. Όσον αφορά τα εμπορεύματα που απαριθμούνται στο παράρτημα Β, εκτός εάν υπάρχει αναφορά στο παράρτημα Γ της περιπτώσεως ή εφαρμόζεται το άρθρο 16 παράγραφος 3 δεύτερο εδάφιο, η ποσότητα καθενός από τα προϊόντα βάσεως που λαμβάνονται υπόψη για τον κανονισμό του ποσού επιστροφής καθορίζεται ως εξής:

α) σε περίπτωση χρησιμοποιήσεως προϊόντος βάσεως ή εξομοιούμενου προϊόντος ως έχει, η ποσότητα αυτή είναι εκείνη που πράγματι χρησιμοποιείται για την παρασκευή του εξαγόμενου εμπορεύματος, λαμβανομένων υπόψη των ακόλουθων συντελεστών μετατροπής:

- σε 100 χιλιόγραμμα ορού γάλακτος "σε υγρή κατάσταση" που εξομοιούνται με το προϊόν οδηγό της ομάδας αριθ. 1 δυνάμει του άρθρου 1 παράγραφος 3 στοιχείο β), αντιστοιχούν 6,06 χιλιόγραμμα του εν λόγω προϊόντος οδηγού,

- σε 100 χιλιόγραμμα γαλακτοκομικών προϊόντων "σε υγρή κατάσταση" που εξομοιούνται με το προϊόν οδηγό της ομάδας αριθ. 2 δυνάμει τον άρθρου 1 παράγραφος 3 στοιχείο γ) πρώτη περίπτωση, αντιστοιχούν 9,1 χιλιόγραμμα του εν λόγω προϊόντος οδηγού,

- στο μη λιπαρό τμήμα 100 χιλιογράμμων γαλακτοκομικών προϊόντων που εξομοιούνται με τα προϊόντα οδηγό της ομάδας αριθ. 2 δυνάμει του άρθρου 1 παράγραφος 3 στοιχείο στ) πρώτη περίπτωση ή παράγραφος 4 σημείο i), αντιστοιχούν 1,01 χιλιόγραμμα του προϊόντος οδηγού της ομάδας αριθ. 2 για 1 % του βάρους σε ξηρή μη λιπαρή ύλη που περιέχεται στο εξεταζόμενο προϊόν,

- στο μη λιπαρό τμήμα 100 χιλιογράμμων τυριού αντιστοιχούν 0,8 χιλιόγραμμα του προϊόντος οδηγού αριθ. 2 δυνάμει του άρθρου 1 παράγραφος 3 στοιχείο στ) δεύτερη περίπτωση για 1 % σε βάρος ξηρής μη λιπαρής ύλης που περιέχεται στο τυρί,

- σε 100 χιλιόγραμμα ενός από τα γαλακτοκομικά προϊόντα που εξομοιούνται με το προϊόν οδηγό της ομάδας αριθ. 3, δυνάμει του άρθρου 1 παράγραφος 3 στοιχείο δ), εφόσον η κατά βάρος περιεκτικότητα σε λιπαρές ύλες γάλακτος επί ξηράς ουσίας είναι κατώτερη ή ίση προς 27 %, αντιστοιχούν 3,85 χιλιόγραμμα του εν λόγω προϊόντος οδηγού για 1 % κατά βάρος λιπαρής ύλης γάλακτος στο εν λόγω προϊόν.

Ωστόσο, κατόπιν αιτήσεως του ενδιαφερόμενου μέρους, σε 100 χιλιόγραμμα του συγκεκριμένου γαλακτοκομικού προϊόντος αντιστοιχούν 3,85 χιλιόγραμμα του προϊόντος οδηγού της ομάδας αριθ. 3 για 1 % κατά βάρος λιπαρής ύλης γάλακτος που περιέχεται σε ένα από τα γαλακτοκομικά προϊόντα που εξομοιούνται με το εν λόγω προϊόν οδηγό σύμφωνα με το άρθρο 1 παράγραφος 3 στοιχείο δ) πρώτο εδάφιο, εφόσον η κατά βάρος περιεκτικότητα σε λιπαρές ύλες γάλακτος στο υγρό γάλα είναι κατώτερη ή ίση προς 3,2 %,

- σε 100 χιλιόγραμμα ξηράς ουσίας περιεχόμενης σε ένα από τα γαλακτοκομικά προϊόντα που εξομοιούται με το προϊόν οδηγό της ομάδας αριθ. 3, δυνάμει του άρθρου 1 παράγραφος 3 στοιχείο δ), εφόσον η κατά βάρος περιεκτικότητα σε λιπαρές ύλες γάλακτος επί ξηράς ουσίας είναι ανώτερη τον 27 %, αντιστοιχούν 100 χιλιόγραμμα του εν λόγω προϊόντος οδηγού.

Ωστόσο, κατόπιν αιτήσεως του ενδιαφερόμενου μέρους σε 100 χιλιόγραμμα του υγρού γάλακτος που εξομοιούται με το προϊόν οδηγό της ομάδας αριθ. 3 σύμφωνα με το άρθρο 1 παράγραφος 3 στοιχείο δ) πρώτο εδάφιο, εφόσον η κατά βάρος περιεκτικότητα σε λιπαρές ύλες γάλακτος στο υγρό γάλα είναι μεγαλύτερη του 3,2 %, αντιστοιχούν σε 12,32 χιλιόγραμμα του εν λόγω προϊόντος οδηγού,

- σε 100 χιλιόγραμμα ενός από τα γαλακτοκομικά προϊόντα που εξομοιούνται με το προϊόν οδηγό της ομάδας αριθ. 6 δυνάμει του άρθρου 1 παράγραφος 3 στοιχείο ε) αντιστοιχούν 1,22 χιλιόγραμμα του εν λόγω προϊόντος οδηγού για 1 % σε βάρος λιπαρής ύλης γάλακτος που περιέχεται στο εν λόγω γαλακτοκομικό προϊόν,

- στο λιπαρό τμήμα 100 χιλιογράμμων ενός από τα γαλακτοκομικά προϊόντα που εξομοιούνται με το προϊόν οδηγό της ομάδας αριθ. 6, δυνάμει του άρθρου 1 παράγραφος 3 στοιχείο στ) πρώτη περίπτωση ή παράγραφος 4 σημείο ii), αντιστοιχούν 1,22 χιλιόγραμμα του εν λόγω προϊόντος οδηγού για 1 % σε βάρους λιπαρής ύλης γάλακτος στο εν λόγω γαλακτοκομικό προϊόν,

- στο λιπαρό τμήμα 100 χιλιογράμμων τυριού αντιστοιχούν 0,80 χιλιόγραμμα του εν λόγω προϊόντος οδηγού της ομάδας αριθ. 6 δυνάμει του άρθρου 1 παράγραφος 3 στοιχείο στ), για 1 % κατά βάρος λιπαρής ύλης γάλακτος που περιέχεται στο τυρί,

- σε 100 χιλιόγραμμα αποφλοιωμένου ρυζιού σε στρογγυλούς κόκκους που αναφέρεται στο άρθρο 1 παράγραφος 3 στοιχείο ζ), αντιστοιχούν 77,5 χιλιόγραμμα λευκασμένου ρυζιού σε στρογγυλούς κόκκους,

- σε 100 χιλιόγραμμα αποφλοιωμένου ρυζιού σε μέτριους ή μακρούς κόκκους που αναφέρεται στο άρθρο 1 παράγραφος 2 στοιχείο ζ), αντιστοιχούν 69 χιλιόγραμμα λευκασμένου ρυζιού σε μακρούς κόκκους,

- σε 100 χιλιόγραμμα ζάχαρης που αναφέρεται στο άρθρο 1 παράγραφος 3 στοιχείο η) πρώτη περίπτωση, αντιστοιχούν 92 χιλιόγραμμα λευκής ζάχαρης,

- σε 100 χιλιόγραμμα ζάχαρης που αναφέρεται στο άρθρο 1 παράγραφος 3 στοιχείο η) δεύτερη περίπτωση, αντιστοιχεί 1 χιλιόγραμμο λευκής ζάχαρης ανά 1 % περιεκτικότητα σε ζαχαρόζη,

- σε 100 χιλιόγραμμα ενός από τα προϊόντα που αναφέρονται στο άρθρο 1 παράγραφος 3 στοιχείο η) τρίτη περίπτωση, το οποίο ανταποκρίνεται στους όρους του άρθρου 3 του κανονισμού (ΕΚ) αριθ. 2135/95, αντιστοιχεί 1 χιλιόγραμμο λευκής ζάχαρης ανά 1 % περιεκτικότητα σε ζαχαρόζη (προσαυξανόμενο, ενδεχομένως, με την περιεκτικότητα σε άλλα ζάχαρα υπολογιζόμενα σε ζαχαρόζη) προσδιοριζόμενης σύμφωνα με το προαναφερθέν άρθρο 3,

- σε 100 χιλιόγραμμα ξηράς ουσίας [προσδιοριζόμενης σύμφωνα με το άρθρο 5 του κανονισμού (ΕΚ) αριθ. 2135/95] η οποία περιέχεται στην ισογλυκόζη ή στο σιρόπι ισογλυκόζης που αναφέρεται στο άρθρο 1 παράγραφος 3 στοιχείο η) τέταρτη περίπτωση, και η οποία ανταποκρίνεται στους όρους του άρθρου 5 του κανονισμού (ΕΚ) αριθ. 2135/95, αντιστοιχούν 100 χιλιόγραμμα λευκής ζάχαρης·

β) σε περίπτωση χρησιμοποίησης προϊόντος υπαγόμενου στο άρθρο 1 του κανονισμού (ΕΟΚ) αριθ. 1766/92 ή του κανονισμού (ΕΚ) αριθ. 3072/95, το οποίο:

- είτε προέρχεται από μεταποίηση βασικού προϊόντος ή προϊόντος που εξομοιώνεται προς το εν λόγω βασικό προϊόν,

- είτε εξομοιώνεται με προϊόν προερχόμενο από τη μεταποίηση βασικού προϊόντος,

- είτε προέρχεται από μεταποίηση προϊόντος που εξομοιώνεται με προϊόν το οποίο έχει προκύψει από μεταποίηση βασικού προϊόντος,

η ποσότητα αυτή είναι η πραγματικώς χρησιμοποιηθείσα για την παραγωγή του εξαγόμενου εμπορεύματος, κατόπιν αναγωγής σε ποσότητα βασικού προϊόντος δι' εφαρμογής των συντελεστών του παραρτήματος Ε.

Ωστόσο, όσον αφορά την αλκοόλη σιτηρών που περιέχεται σε οινοπνευματώδη ποτά του κωδικού ΣΟ 2208, η ποσότητα αυτή ανέρχεται σε 3,4 χιλιόγραμμα κριθής ανά % vol αλκοόλης που προέρχεται από σιτηρά ανά εκατόλιτρο εξαγόμενου οινοπνευματώδους ποτού·

γ) σε περίπτωση χρησιμοποίησης:

- είτε προϊόντος μη υπαγόμενου στο παράρτημα Ι της συνθήκης, το οποίο προέρχεται από τη μεταποίηση προϊόντος που αναφέρεται στα στοιχεία α) ή β),

- είτε προϊόντος το οποίο προκύπτει από την ανάμειξη ή/και τη μεταποίηση πολλών προϊόντων που αναφέρονται στα στοιχεία α) ή/και β) των προϊόντων που αναφέρονται στη πρώτη περίπτωση,

η ποσότητα αυτή, η οποία καθορίζεται βάσει της ποσότητας του εν λόγω προϊόντος που πράγματι χρησιμοποιήθηκε για την παρασκευή του εξαγόμενου εμπορεύματος, είναι ίση, για κάθε ένα από τα εν λόγω προϊόντα και με την επιφύλαξη της παραγράφου 3, με τη ποσότητα που έχει αναγνωρισθεί από τις αρμόδιες αρχές σύμφωνα με το άρθρο 16 παράγραφος 1. Για τον υπολογισμό της ποσότητας αυτής εφαρμόζονται, κατά περίπτωση, οι συντελεστές μετατροπής που προβλέπονται στο στοιχείο α), καθώς και οι ιδιαίτεροι κανόνες υπολογισμού, οι σχέσεις ισοδυναμίας ή οι συντελεστές που προβλέπονται στο στοιχείο β).

Εντούτοις, όσον αφορά τα οινοπνευματώδη ποτά με βάση σιτηρά που περιέχονται στα οινοπνευματώδη προϊόντα τον κωδικού ΣΟ 2208, η ποσότητα αυτή ανέρχεται σε 3,4 χιλιόγραμμα κριθής ανά % vol αλκοόλης που προέρχεται από σιτηρά ανά εκατόλιτρο εξαγόμενου οινοπνευματώδους ποτού.

2. Για την εφαρμογή της παραγράφου 1, θεωρείται ότι πράγματι χρησιμοποιήθηκαν τα προϊόντα που έχουν χρησιμοποιηθεί ως έχουν κατά την παρασκευή τον εξαγόμενου εμπορεύματος. Εφόσον, κατά τη διάρκεια μιας από τις φάσεις παρασκευής αυτού του εμπορεύματος, το ίδιο το προϊόν βάσεως μεταποιείται σε άλλο περισσότερο επεξεργασμένο προϊόν βάσεως που χρησιμοποιείται σε μεταγενέστερη φάση, μόνο το δεύτερο προϊόν βάσεως θεωρείται ότι έχει πράγματι χρησιμοποιηθεί.

Οι ποσότητες των προϊόντων που έχουν στην πραγματικότητα χρησιμοποιηθεί κατά την έννοια τον πρώτου εδαφίου, πρέπει να καθορίζονται για κάθε εξαγόμενο εμπόρευμα.

Σε περίπτωση εξαγωγών που διενεργούνται σε τακτική βάση και αφορούν εμπορεύματα τα οποία παρασκευάζονται από συγκεκριμένη επιχείρηση με σαφώς καθορισμένες τεχνικές και έχουν σταθερά χαρακτηριστικά και ποιότητα, οι ποσότητες αυτές είναι δυνατόν, κατόπιν συμφωνίας των αρμοδίων αρχών, να καθορίζονται είτε βάσει του τύπου παρασκευής των εν λόγω εμπορευμάτων, είτε βάσει τον μέσου όρου των ποσοτήτων των προϊόντων που χρησιμοποιήθηκαν κατά τη διάρκεια ορισμένης περιόδου για την παρασκευή δεδομένης ποσότητας των εμπορευμάτων αυτών. Οι ποσότητες των προϊόντων οι οποίες καθορίζονται κατ' αυτό το τρόπο λαμβάνονται υπόψη όσο δεν επέρχεται καμιά μεταβολή στις συνθήκες παρασκευής των εν λόγω προϊόντων.

Οι καθοριζόμενες ποσότητες προϊόντων πρέπει να επιβεβαιώνονται τουλάχιστον μία φορά κάθε χρόνο, εκτός περιπτώσεων επίσημης εξουσιοδότησης εκδιδόμενης από την αρμόδια αρχή.

Για τον καθορισμό των ποσοτήτων που έχουν στην πραγματικότητα χρησιμοποιηθεί πρέπει να λαμβάνονται υπόψη οι διατάξεις του κανονισμού (ΕΟΚ) αριθ. 3615/92 της Επιτροπής(25).

3. Όσον αφορά τα εμπορεύματα που απαριθμούνται στο παράρτημα Γ, η ποσότητα του προϊόντος βάσεως που πρέπει να λαμβάνεται υπόψη για τον υπολογισμό του ποσοστού επιστροφής είναι εκείνη που καθορίζεται στο εν λόγω παράρτημα για κάθε ένα από τα εμπορεύματα αυτά.

Εντούτοις,

α) στην περίπτωση των νωπών ζυμαρικών, οι ποσότητες των προϊόντων βάσεως που αναφέρονται στο παράρτημα Γ πρέπει να μετατρέπονται σε ισοδύναμη ποσότητα ξηρών ζυμαρικών με τον πολλαπλασιασμό των ποσοτήτων αυτών με το ποσοστό του ξηρού εκχυλίσματος των ζυμαρικών και με τη διαίρεση του με το 88·

β) εφόσον τα ενεχόμενα εμπορεύματα έχουν παρασκευαστεί εν μέρει με τη χρήση προϊόντων που υπάγονται στο καθεστώς της τελειοποίησης προς επανεξαγωγή και εν μέρει με τη χρήση προϊόντων που πληρούν τους όρους που προβλέπονται στο άρθρο 23 της συνθήκης, η ποσότητα του προϊόντος βάσεως που πρέπει να ληφθεί υπόψη για τον υπολογισμό της επιστροφής που χορηγείται στη τελευταία αυτή κατηγορία προϊόντων προσδιορίζεται σύμφωνα με τις παραγράφους 1 και 2.

Άρθρο 4

1. Το ποσοστό της επιστροφής καθορίζεται κάθε μήνα ανά 100 χιλιόγραμμα βασικών προϊόντων, υπό τους όρους που προσδιορίζονται στο άρθρο 13 παράγραφος 3 του κανονισμού (ΕΟΚ) αριθ. 1766/92 και στα αντίστοιχα άρθρα των άλλων κανονισμών που αναφέρονται στο άρθρο 1 παράγραφος 1.

Το εν λόγω ποσοστό είναι δυνατόν να τροποποιηθεί υπό τους όρους που καθορίζονται στο άρθρο 13 παράγραφος 3 του κανονισμού (ΕΟΚ) αριθ. 1766/92 και στα αντίστοιχα άρθρα των άλλων κανονισμών που αναφέρονται στο άρθρο 1 παράγραφος 1.

Εντούτοις, το ποσοστό επιστροφής που εφαρμόζεται για τα αυγά με κέλυφος των πουλερικών ορνιθώνος, νωπά ή διατηρημένα, καθώς επίσης και για τα αυγά χωρίς κέλυφος και τους κρόκους των αυγών που είναι κατάλληλα για τη διατροφή, νωπά, αποξηραμένα ή με άλλο τρόπο διατηρημένα, χωρίς ζάχαρη, καθορίζεται για χρονικό διάστημα ίδιο με εκείνο που λαμβάνεται υπόψη για τον καθορισμό των επιστροφών των εφαρμόζονται στα εν λόγω προϊόντα εξαγόμενα ως έχουν.

2. Το ποσοστό επιστροφής προσδιορίζεται λαμβάνοντας ιδίως υπόψη:

α) αφενός το μέσο κόστος εφοδιασμού σε προϊόντα βάσεως των μεταποιητικών βιομηχανιών στην αγορά της Κοινότητας και τις τιμές της διεθνούς αγοράς·

β) το επίπεδο των επιστροφών που εφαρμόζονται κατά την εξαγωγή των μεταποιημένων γεωργικών προϊόντων που υπάγονται στο παράρτημα Ι της συνθήκης, τα οποία παρασκευάζονται υπό παρεμφερείς συνθήκες·

γ) την ανάγκη εξασφαλίσεως των ίδιων συνθηκών ανταγωνισμού μεταξύ των βιομηχανιών οι οποίες χρησιμοποιούν κοινοτικά προϊόντα και των βιομηχανιών παν χρησιμοποιούν άλλα προϊόντα τα οποία υπόκεινται στο καθεστώς της τελειοποιήσεως προς επανεξαγωγή·

δ) την προβλεπόμενη εξέλιξη των δαπανών, αφενός, και των τιμών, αφετέρου, στην Κοινότητα και την παγκόσμια αγορά·

ε) την τήρηση των ορισμένων τιμών που προκύπτουν από τις συμφωνίες οι οποίες έχουν συναφθεί σε εφαρμογή του άρθρου 300 της συνθήκης.

Αναφορικά με το άμυλο γεωμήλων του κωδικού ΣΟ 11081300, το ύψος της επιστροφής καθορίζεται χωριστά σε ισοδύναμο αραβοσίτου, σύμφωνα με τη διαδικασία του άρθρου 23 του κανονισμού (ΕΟΚ) αριθ. 1766/92 σε εφαρμογή των κριτηρίων που απαριθμούνται ανωτέρω. Οι χρησιμοποιούμενες ποσότητες αμύλου γεωμήλων μετατρέπονται σε ισοδύναμες ποσότητες αραβοσίτου σε εφαρμογή του άρθρου 3 παράγραφος 1 στοιχείο β).

3. Για τον καθορισμό του ποσοστού επιστροφής λαμβάνονται υπόψη, κατά περίπτωση, οι επιστροφές στη παραγωγή, οι ενισχύσεις ή τα άλλα μέτρα ισοδυνάμου αποτελέσματος που εφαρμόζονται σε όλα τα κράτη μέλη, σύμφωνα με τις διατάξεις του κανονισμού περί κοινής οργανώσεως αγοράς στον εν λόγω τομέα, για τα προϊόντα βάσεως ή τα εξομοιούμενα προϊόντα.

4. Με εξαίρεση τα σιτηρά, δεν χορηγείται επιστροφή για τα προϊόντα που χρησιμοποιούνται στην παρασκευή αλκοόλης η οποία περιέχεται στα οινοπνευματώδη ποτά που αναφέρονται στο παράρτημα Β στον κωδικό ΣΟ 2208.

5. Η εξαγωγή των εμπορευμάτων του κωδικού ΣΟ 35051050 παρέχει μόνο το ευεργέτημα της εφαρμογής του μειωμένου ποσοστού με συνεκτίμηση του ποσού της επιστροφής κατά την παραγωγή η οποία εφαρμόζεται δυνάμει του κανονισμού (ΕΟΚ) αριθ. 1722/93 για το βασικό προϊόν που χρησιμοποιήθηκε και η οποία ισχύει για το χρονικό διάστημα κατά το οποίο θεωρείται ότι παρήχθησαν τα εμπορεύματα. Το ποσοστό που προσδιορίζεται κατ' αυτόν τον τρόπο, καθορίζεται σύμφωνα με τη διαδικασία της παραγράφου 1.

6. α) Η επιστροφή σχετικά με τα άμυλα κάθε είδους του κωδικού ΣΟ 11081100 έως 1108 19 90 ή τα προϊόντα που υπάγονται στο παράρτημα Α του κανονισμού (ΕΟΚ) αριθ. 1766/92, τα οποία προέρχονται από την μεταποίηση αυτών των αμύλων κάθε είδους, χορηγείται μόνον κατόπιν προσκομίσεως δηλώσεως του προμηθευτή των προϊόντων αυτών, με την οποία να βεβαιώνεται ότι τα προϊόντα αυτά παρασκευάστηκαν απευθείας από σιτηρά, γεώμηλα ή ρύζι, με εξαίρεση κάθε χρησιμοποίηση υποπροϊόντων τα οποία προέκυψαν κατά τη παρασκευή άλλων γεωργικών προϊόντων ή εμπορευμάτων.

Η δήλωση που αναφέρεται στο πρώτο εδάφιο μπορεί να ισχύει, μέχρι την ανάκλησή της, για κάθε προμήθεια που προέρχεται από τον ίδιο παραγωγό, και ελέγχεται σύμφωνα με τις διατάξεις του άρθρου 16 παράγραφος 1·

β) εάν η περιεκτικότητα σε ξηρό εκχύλισμα του αμύλου γεωμήλων που εξομοιώνεται με το άμυλο αραβοσίτου βάσει του άρθρου 1 παράγραφος 3 στοιχείο α), είναι ίση ή ανώτερη από 80 %, το ποσοστό της επιστροφής είναι εκείνο το οποίο καθορίζεται σύμφωνα με τη παράγραφο 1· εάν η περιεκτικότητα σε ξηρό εκχύλισμα είναι κατώτερη του 80 %, το ποσοστό είναι ίσο προς το ποσοστό επιστροφής που καθορίζεται σύμφωνα με την παράγραφο 1, πολλαπλασιαζόμενο με το πραγματικό ποσοστό του ξηρού εκχυλίσματος και διαιρούμενο με το 80.

Για όλα τα άμυλα κάθε είδους, εάν η περιεκτικότητα σε ξηρό εκχύλισμα είναι ίση ή ανώτερη από 87 %, το ποσοστό επιστροφής που εφαρμόζεται είναι εκείνο που καθορίζεται σύμφωνα με την παράγραφο 1· εάν η περιεκτικότητα σε ξηρό εκχύλισμα είναι κατώτερη του 87 %, το ποσοστό που εφαρμόζεται είναι ίσο με το ποσοστό επιστροφής που καθορίζεται σύμφωνα με την παράγραφο 1, πολλαπλασιαζόμενο με το πραγματικό ποσοστό σε ξηρό εκχύλισμα και διαιρούμενο με το 87.

Εάν η περιεκτικότητα σε ξηρό εκχύλισμα των σιροπιών γλυκόζης ή μαλτοδεξτρίνης των κωδικών ΣΟ 17023059, 1702 90 50 ή 2106 90 55 είναι ίση ή ανώτερη από 78 %, το ποσοστό επιστροφής είναι εκείνο που καθορίζεται σύμφωνα με την παράγραφο 1· εάν η περιεκτικότητα σε ξηρό εκχύλισμα των σιροπιών αυτών είναι κατώτερη του 78 %, το ποσοστό που εφαρμόζεται είναι ίσο με το ποσοστό επιστροφής που καθορίζεται σύμφωνα με την παράγραφο 1, πολλαπλασιαζόμενο με το πραγματικό ποσοστό τον ξηρού εκχυλίσματος και διαιρούμενο με το 78·

γ) για την εφαρμογή του στοιχείου β), η περιεκτικότητα σε ξηρή ύλη των αμύλων κάθε είδους καθορίζεται σύμφωνα με τη μέθοδο που προβλέπεται στο παράρτημα ΙΙ του κανονισμού (ΕΟΚ) αριθ. 1908/84 της Επιτροπής(26). H περιεκτικότητα σε ξηρό εκχύλισμα των σιροπιών γλυκόζης ή μαλτοδεξτρίνης προσδιορίζεται σύμφωνα με τη μέθοδο 2 που προβλέπεται στο παράρτημα ΙΙ της οδηγίας 79/796/ΕΟΚ του Συμβουλίου(27) ή με οιαδήποτε άλλη μέθοδο ανάλυσης που παρέχει τουλάχιστον τις ίδιες εγγυήσεις·

δ) κατά τη δήλωση που προβλέπεται στο άρθρο 16 παράγραφος 1, ο ενδιαφερόμενος υποχρεούται να δηλώσει την περιεκτικότητα σε ξηρό εκχύλισμα των αμύλων κάθε είδους ή των σιροπιών γλυκόζης ή μαλτοδεξτρίνης που χρησιμοποιήθηκαν.

7. Εφόσον η κατάσταση στο διεθνές εμπόριο για τις καζεΐνες του κωδικού ΣΟ 350110, τα καζεϊνικά άλατα του κωδικού ΣΟ 35019090 ή της αυγοαλβουμίνης του κωδικού ΣΟ 35021190 και 3502 19 90 ή όταν οι ειδικές απαιτήσεις ορισμένων αγορών το καθιστούν αναγκαίο για τα εμπορεύματα αυτά, η επιστροφή μπορεί να διαφοροποιηθεί ανάλογα με τον προορισμό.

8. Η επιστροφή μπορεί να διαφοροποιηθεί για τα εμπορεύματα των κωδικών ΣΟ 19021100, 1902 19 και 1902 40 10 ανάλογα με το προορισμό τους.

9. Η επιστροφή μπορεί να διαφοροποιείται ανάλογα με το αν το ποσό επιστροφής προκαθορίζεται σύμφωνα με το άρθρο 7 παράγραφος 2 ή όχι.

Άρθρο 5

1. Το ποσοστό επιστροφής είναι εκείνο το οποίο ισχύει την ημέρα εξαγωγής των εμπορευμάτων.

2. Εντούτοις, έχει εφαρμογή ένα καθεστώς προκαθορισμού των ποσοστών επιστροφής.

Σε περίπτωση εφαρμογής του εν λόγω καθεστώτος προκαθορισμού, εφαρμόζεται ο συντελεστής που ισχύει την ημέρα υποβολής της αίτησης προκαθορισμού για τις μεταγενέστερες εξαγωγές, για όσο χρόνο ισχύει το πιστοποιητικό επιστροφής σύμφωνα με τις διατάξεις του άρθρου 9 παράγραφος 2.

Το ύψος της καθοριζόμενης επιστροφής υπό τις συνθήκες που καθορίζονται στο προηγούμενο εδάφιο προσαρμόζεται με βάση τους ίδιους κανόνες που εφαρμόζονται στα θέματα του προκαθορισμού των επιστροφών για τα προϊόντα βάσεως που εξάγονται ως έχουν με χρήση ωστόσο των συντελεστών μετατροπής που καθορίζονται στο παράρτημα Ε για τα μεταποιημένα προϊόντα που παράγονται με βάση τα σιτηρά.

Το προηγούμενο εδάφιο δεν εφαρμόζεται για τις αιτήσεις προκαθορισμού που είχαν υποβληθεί έως και τις 24 Μαρτίου 2000.

Άρθρο 6

1. Για τη χορήγηση επιστροφών κατά την εξαγωγή γεωργικών προϊόντων που πληρούν τους όρους του άρθρου 16 καθώς και για τα αναφερόμενα στο άρθρο 4 του κανονισμού (ΕΚ) αριθ. 2825/93 σιτηρά υπό καθεστώς ελέγχου για την παραγωγή οινοπνευματωδών ποτών, από την 1η Μαρτίου 2000 και μετά, απαιτείται η προσκόμιση πιστοποιητικού επιστροφής που έχει εκδοθεί όπως ορίζει το άρθρο 7.

Το προηγούμενο εδάφιο δεν έχει εφαρμογή στις εξαγωγές που πραγματοποιούνται στο πλαίσιο πράξεων επισιτιστικής βοήθειας, κατά την έννοια του άρθρου 10, παράγραφος 4 της συμφωνίας στην παράδοση εμπορευμάτων κατά την έννοια των άρθρων 4 παράγραφος 1 τρίτη περίπτωση, 36, 40, 44, 45 και 46 παράγραφος 1 του κανονισμού (ΕΚ) αριθ. 800/1999 καθώς και στις εξαγωγές κατά την έννοια του άρθρου 14.

2. Για τη χορήγηση επιστροφής βάσει του καθεστώτος προκαθορισμού που προβλέπεται στο άρθρο 5 παράγραφος 2, απαιτείται η προσκόμιση πιστοποιητικού επιστροφής που περιλαμβάνει προκαθορισμό των ποσοστών επιστροφής.

3. Το πιστοποιητικό επιστροφής δεν μεταβιβάζεται. Χρησιμοποιείται από τον κάτοχό του.

4. Όταν ο ενδιαφερόμενος δεν προβλέπει να πραγματοποιήσει εξαγωγές από κράτος μέλος άλλο από εκείνο στο οποίο ζητάει την έκδοση του πιστοποιητικού επιστροφής, το τελευταίο μπορεί να διατηρείται από τον οργανισμό που το εξέδωσε, μεταξύ άλλων υπό μορφή ηλεκτρονικού αρχείου.

5. Για την εφαρμογή του παρόντος άρθρου στα αναφερόμενα στο άρθρο 4 του κανονισμού (ΕΚ) αριθ. 2825/93 όσον αφορά τα σιτηρά υπό καθεστώς ελέγχου για την παραγωγή οινοπνευματωδών ποτών, κάθε αναφορά του όρου "εξαγωγή" πρέπει να νοείται ως αναφορά στην υπαγωγή στο εν λόγω καθεστώς ελέγχου.

Άρθρο 7

1. Το πιστοποιητικό επιστροφής ζητείται και εκδίδεται για ποσό καθορισμένο σε ευρώ.

Η αίτηση έκδοσης πιστοποιητικού επιστροφής και το πιστοποιητικό επιστροφής καταρτίζονται σύμφωνα με το υπόδειγμα του παραρτήματος ΣΤ, με την επιφύλαξη των διατάξεων του άρθρου 20.

2. Ο ενδιαφερόμενος μπορεί να ζητήσει προκαθορισμό όλων των ποσοστών επιστροφής πού ισχύουν την ημέρα υποβολής της αίτησής του. Η μοναδική αίτηση προκαθορισμού, υποβαλλόμενη όπως ορίζει το παράρτημα ΣΤ, μπορεί να κατατεθεί είτε ταυτόχρονα με την αίτηση έκδοσης πιστοποιητικού επιστροφής είτε από την ημέρα που χορηγείται το πιστοποιητικό επιστροφής και πριν από την τελευταία ημέρα της περιόδου ισχύος του.

Ο προκαθορισμός δεν έχει εφαρμογή στις εξαγωγές που πραγματοποιήθηκαν πριν από την ημέρα υποβολής της σχετικής αίτησης.

3. Η έκδοση πιστοποιητικού επιστροφής υποχρεώνει του κάτοχό του να ζητήσει επιστροφές για εξαγωγές που πραγματοποίησε κατά τη διάρκεια της περιόδου ισχύος του πιστοποιητικού επιστροφής και για το ποσό για το οποίο αυτό εκδόθηκε. Η εκπλήρωση αυτής της υποχρέωσης εξασφαλίζεται με τη σύσταση εγγύησης κατά το άρθρο 11.

4. Οι υποχρεώσεις που αναφέρονται στην παράγραφο 3 του παρόντος άρθρου συνιστούν πρωτογενείς απαιτήσεις κατά την έννοια του άρθρου 20 του κανονισμού (ΕΟΚ) αριθ. 2220/85.

Η πρωτογενής απαίτηση θεωρείται ότι έχει τηρηθεί εάν η επιχείρηση έχει διαβιβάσει τις ειδικές αιτήσεις που αφορούν εξαγωγές πραγματοποιηθείσες κατά τη διάρκεια ισχύος του πιστοποιητικού επιστροφής και με τους όρους του παραρτήματος ΣΤ-VI. Σε περίπτωση κατά την οποία η ειδική αίτηση δεν είναι η διασάφηση εξαγωγής, πρέπει να υποβληθεί, εκτός εάν συντρέχει περίπτωση ανωτέρας βίας, σε τρεις μήνες μετά την αποδοχή της διασάφησης εξαγωγής.

Για να αποδείξει ότι έχει τηρήσει την πρωτογενή απαίτηση, η επιχείρηση προσκομίζει στην αρμόδια αρχή το αντίγραφο αριθ. 1 του πιστοποιητικού επιστροφής, δεόντως καταλογισμένου, σύμφωνα με τις διατάξεις του παραρτήματος ΣΤ-VI. Το εν λόγω αποδεικτικό προσκομίζεται το αργότερο στο τέλος του ένατου μήνα μετά τη λήξη ισχύος του πιστοποιητικού επιστροφής.

Άρθρο 8

1. Οι αιτήσεις έκδοσης πιστοποιητικών υποβάλλονται:

α) πριν από τις 31 Αυγούστου, για τα πιστοποιητικά που ισχύουν από 1ης Οκτωβρίου·

β) πριν από τις 5 Νοεμβρίου, για τα πιστοποιητικά που ισχύουν από 1ης Δεκεμβρίου·

γ) πριν από τις 5 Ιανουαρίου, για τα πιστοποιητικά που ισχύουν από 1ης Φεβρουαρίου·

δ) πριν από τις 5 Μαρτίου, για τα πιστοποιητικά που ισχύουν από 1ης Απριλίου·

ε) πριν από τις 5 Μαΐου για τα πιστοποιητικά που ισχύουν από 1ης Ιουνίου·

στ) πριν από τις 5 Ιουλίου για τα πιστοποιητικά που ισχύουν από 1ης Αυγούστου.

2. Τα κράτη μέλη κοινοποιούν στην Επιτροπή, το αργότερο:

- έως τις 5 Σεπτεμβρίου, τις αιτήσεις της παραγράφου 1 στοιχείο α),

- έως τις 12 Νοεμβρίου, τις αιτήσεις της παραγράφου 1 στοιχείο β),

- έως τις 12 Ιανουαρίου, τις αιτήσεις της παραγράφου 1 στοιχείο γ)

- έως τις 12 Μαρτίου, τις αιτήσεις της παραγράφου 1 στοιχείο δ),

- έως τις 12 Μαΐου, τις αιτήσεις της παραγράφου 1 στοιχείο ε),

- έως τις 12 Ιουλίου, τις αιτήσεις της παραγράφου 1 στοιχείο στ).

3. Η Επιτροπή προσδιορίζει το ποσό για το οποίο μπορούν να εκδοθούν πιστοποιητικά επιστροφής, χρησιμοποιώντας ως βάση:

α) το μέγιστο ποσό των επιστροφών, όπως προσδιορίζεται σύμφωνα με το άρθρο 9 παράγραφος 2 της συμφωνίας

μειωμένο

β) ενδεχομένως, κατά το ποσό που υπερβαίνει το μέγιστο ποσό το οποίο μπορούσε να χορηγηθεί το προηγούμενο δημοσιονομικό έτος

μειωμένο

γ) κατά το ποσό που προβλέπεται για την κάλυψη των εξαγωγών του άρθρου 14

μειωμένο

δ) κατά το ύψος των πληρωμών που πραγματοποιήθηκαν κατά το τρέχον δημοσιονομικό έτος για εξαγωγές που πραγματοποιήθηκαν πριν από την 1η Μαρτίου 2000

μειωμένο

ε) κατά το ύψος των πληρωμών που πραγματοποιήθηκαν κατά το τρέχον δημοσιονομικό έτος για εξαγωγές που πραγματοποιήθηκαν κατά την προηγούμενη δημοσιονομική περίοδο

μειωμένο

στ) κατά τα ποσά για τα οποία εκδόθηκαν πιστοποιητικά κατά το υπόψη δημοσιονομικό έτος

προσαυξημένο

ζ) κατά το ποσό για το οποίο επιστράφηκαν εκδοθέντα πιστοποιητικά του άρθρου 12

προσαυξημένο

η) κατά το μη χρησιμοποιηθέν ενδεχομένως μέρος του ποσού του στοιχείου γ) ανωτέρω

και

θ) τους συναρτώμενους με κάποια από τα ανωτέρω ποσά παράγοντες αβεβαιότητας.

4. Το συνολικό ποσό των πιστοποιητικών που μπορούν να εκδοθούν για καθεμία από τις περιόδους της παραγράφου 1, ανέρχεται σε:

- 30 % του ποσού της παραγράφου 3, για το χρονικό διάστημα της παραγράφου 1 στοιχείο α)·

- 20 % του ποσού της παραγράφου 3, προσδιοριζόμενο στις 12 Δεκεμβρίου για το χρονικό διάστημα της παραγράφου 1 στοιχείο β)·

- 25 % του ποσού της παραγράφου 3, προσδιοριζόμενο στις 12 Ιανουαρίου για το χρονικό διάστημα της παραγράφου 1 στοιχείο γ)·

- 33 % του ποσού της παραγράφου 3, προσδιοριζόμενο στις 12 Μαρτίου για το χρονικό διάστημα της παραγράφου 1 στοιχείο δ)·

- 50 % του ποσού της παραγράφου 3, προσδιοριζόμενο στις 12 Μαΐου για το χρονικό διάστημα της παραγράφου 1 στοιχείο ε)·

- 100 % του ποσού της παραγράφου 3, προσδιοριζόμενο στις 12 Ιουλίου για το χρονικό διάστημα της παραγράφου 1 στοιχείο στ).

5. Σε περίπτωση κατά την οποία το συνολικό ποσό των αιτήσεων για καθεμία από τις περιόδους της παραγράφου 1 υπερβεί το ανώτατο όριο της παραγράφου 4, η Επιτροπή καθορίζει συντελεστή μείωσης που έχει εφαρμογή σε όσες αιτήσεις υποβάλλονται πριν από τις ημερομηνίες της παραγράφου 1, κατά τρόπον ώστε να τηρείται το ανώτατο όριο της παραγράφου 4.

Η Επιτροπή δημοσιεύει το συντελεστή στην Επίσημη Εφημερίδα των Ευρωπαϊκών Κοινοτήτων εντός πέντε εργάσιμων ημερών από την αντίστοιχη ημερομηνία της παραγράφου 2.

6. Εάν η Επιτροπή έχει καθορίσει συντελεστή μείωσης, μπορούν να χορηγηθούν πιστοποιητικά μέχρι ποσού ανερχόμενου στο ζητούμενο ποσό, πολλαπλασιασμένο επί συντελεστή ίσο με το συντελεστή μείωσης που προσδιορίζεται σύμφωνα με την παράγραφο 5 ή την παράγραφο 8.

Σε μια τέτοια περίπτωση, ο αιτών μπορεί να ανακαλέσει την αίτησή του εντός προθεσμίας 5 εργάσιμων ημερών από τη δημοσίευση του συντελεστή στην Επίσημη Εφημερίδα των Ευρωπαϊκών Κοινοτήτων.

7. Πριν από την 1η Οκτωβρίου, την 1η Δεκεμβρίου, την 1η Φεβρουαρίου, την 1η Απριλίου, την 1η Ιουνίου και την 1η Αυγούστου, αντιστοίχως, τα κράτη μέλη γνωστοποιούν στην Επιτροπή τα ποσά για τα οποία ανακλήθηκαν αιτήσεις έκδοσης πιστοποιητικού επιστροφής σε εφαρμογή της παραγράφου 6.

8. Από 1ης Οκτωβρίου κάθε δημοσιονομικής περιόδου, μπορούν να υποβάλλονται αιτήσεις έκδοσης πιστοποιητικού εκτός των χρονικών περιόδων της παραγράφου 1. Οι αιτήσεις που υποβάλλονται στη διάρκειά μιας εβδομάδας, κοινοποιούνται στην Επιτροπή την αμέσως επόμενη Τρίτη. Τα αντίστοιχα πιστοποιητικά αρχίζουν να εκδίδονται την πρώτη Δευτέρα μετά την κοινοποίηση, εφόσον η Επιτροπή δεν έχει θεσπίσει κανένα μέτρο.

Στο βαθμό που η Επιτροπή κρίνει ότι υπάρχει κίνδυνος διακύβευσης των διεθνών δεσμεύσεων της Ευρωπαϊκής Ένωσης, δύναται να εφαρμόσει συντελεστή μείωσης για τις εκκρεμείς αιτήσεις έκδοσης πιστοποιητικών που είναι υπό εξέταση, λαμβάνοντας ιδίως υπόψη τον τρόπο υπολογισμού που αναφέρεται στις παραγράφους 3 και 4. Η Επιτροπή δύναται επίσης να αναστείλει την έκδοση των πιστοποιητικών.

Η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων το συντελεστή, μέσα στις τέσσερις επόμενες ημέρες από την ημερομηνία της κοινοποίησης των αιτήσεων, που αναφέρεται στο πρώτο εδάφιο.

9. Τα πιστοποιητικά της προηγούμενης παραγράφου μπορούν να ζητούνται μόνον εάν δεν έχει καθοριστεί συντελεστής μείωσης, σε εφαρμογή της παραγράφου 5, και μέχρις εξαντλήσεως των ποσών της παραγράφου 4, προσαυξημένων κατά τα ποσά για τα οποία δεν εκδόθηκαν στην πραγματικότητα πιστοποιητικά, καθώς και κατά τα ποσά για τα οποία έχουν επιστραφεί πιστοποιητικά.

10. Εάν παραμένουν διαθέσιμα ποσά που έχουν προσδιοριστεί σύμφωνα με την παράγραφο 8, μπορούν να υποβάλλονται αιτήσεις έκδοσης πιστοποιητικού, όπως ορίζει η παράγραφος 8, από τις 15 Αυγούστου για εξαγωγές που πρόκειται να πραγματοποιηθούν πριν από την 1η Οκτωβρίου.

11. Οι διατάξεις των παραγράφων 1 έως 5, 7, 9 και 10 αρχίζουν να εφαρμόζονται από τις 15 Ιουλίου 2000.

Άρθρο 9

1. Το πιστοποιητικό επιστροφής ισχύει από την ημερομηνία που αναγράφεται στην αίτηση έκδοσης, όπως ορίζει το παράρτημα ΣΤ.

2. Το πιστοποιητικό επιστροφής ισχύει μέχρι τέλους του πέμπτου μηνός, από τη στιγμή της υποβολής της αίτησης μέχρι τέλους της δημοσιονομικής περιόδου, εάν αυτό επέρχεται νωρίτερα.

Εντούτοις, σε περίπτωση προκαθορισμού των ποσοστών επιστροφής, τα εν λόγω ποσοστά ισχύουν μέχρι τέλους του πέμπτου μήνα μετά το μήνα υποβολής της αίτησης προκαθορισμού ή μέχρι τέλους της περιόδου ισχύος του πιστοποιητικού, εάν αυτή λήγει νωρίτερα.

Για τα πιστοποιητικά που εκδίδονται από 1ης Ιουνίου, η Επιτροπή δύναται να παρατείνει την ισχύ των πιστοποιητικών αυτών.

Για εξαγωγές που πραγματοποιούνται από 1ης Μαρτίου έως 30 Σεπτεμβρίου 2000, τα ποσοστά επιστροφής, σε περίπτωση προκαθορισμού αυτών, ισχύουν μέχρις ότου λήξει η ισχύς του πιστοποιητικού.

Οι αιτήσεις προκαθορισμού είναι σύμφωνες με τα προβλεπόμενα στο σημείο ΙΙ του παραρτήματος ΣΤ.

Για αποσπάσματα πιστοποιητικού επιστροφής δεν προβλέπεται προκαθορισμός ανεξαρτήτως του πιστοποιητικού από το οποίο προέρχονται.

Άρθρο 10

Οι αιτήσεις έκδοσης πιστοποιητικού επιστροφής και τα πιστοποιητικά επιστροφής που εκδίδονται για πράξεις διεθνούς επισιτιστικής βοήθειας κατά την έννοια του άρθρου 10 παράγραφος 4 της συμφωνίας φέρουν στο τετραγωνίδιο 20 μία από τις ακόλουθες ενδείξεις:

"Certificado GATT - Ayuda alimentaria"

"GATT-attest - Fødevarehjælp"

"GATT-Bescheinigung - Nahrungsmittelhilfe"

"Πιστοποιητικό ΓΣΔE - Επισιτιστική βοήθεια"

"GATT certificate - Food aid"

"Certificat GATT - Aide alimentaire"

"Titolo GATT - Aiuto alimentare"

"GATT-certificaat - Voedselhulp"

"Certificado GATT - Ajuda alimentar"

"GATT-todistus - Elintarvikeapu"

"GATT-licens - Livsmedelsbistånd".

Οι διατάξεις του άρθρου 8 δεν έχουν εφαρμογή στα πιστοποιητικά αυτά.

Κατά παρέκκλιση των κανονισμών που ορίζουν τα ποσοστά επιστροφής κατά την εξαγωγή βασικών προϊόντων υπό μορφή εμπορευμάτων, τα ποσοστά επιστροφής με προκαθορισμό που εφαρμόζονται στις αιτήσεις έκδοσης πιστοποιητικών και στα εκδιδόμενα πιστοποιητικά για πράξεις επισιτιστικής βοήθειας, είναι τα ποσοστά που ισχύουν για τις άλλες εξαγωγές χωρίς προκαθορισμό. Λαμβάνονται υπόψη τα ποσοστά που ισχύουν την ημέρα που προσδιορίζεται βάσει του άρθρου 2 του κανονισμού (ΕΚ) αριθ. 259/98, όταν πρόκειται για εξαγωγές στο πλαίσιο κοινοτικής επισιτιστικής βοήθειας, ή την ημέρα που προσδιορίζεται βάσει του άρθρου 13 παράγραφος 2 του κανονισμού (ΕΚ) αριθ. 174/1999(28), όταν πρόκειται για εξαγωγές γάλακτος και γαλακτοκομικών προϊόντων στο πλαίσιο εθνικής επισιτιστικής βοήθειας.

Άρθρο 11

Οι αιτήσεις έκδοσης άλλων πιστοποιητικών επιστροφής πλην των πιστοποιητικών που καλύπτουν πράξεις επισιτιστικής βοήθειας του άρθρου 10, ισχύουν μόνον εφόσον έχει συσταθεί εγγύηση ίση με το 25 % του ζητούμενου ποσού όπως ορίζει το άρθρο 15 του κανονισμού (ΕΚ) αριθ. 1291/2000.

Η εγγύηση αποδεσμεύεται όπως ορίζει το άρθρο 12.

Άρθρο 12

1. Σε περίπτωση εφαρμογής του συντελεστή μείωσης του άρθρου 8 παράγραφοι 5 και 8 η εγγύηση αποδεσμεύεται αμέσως μέχρι το συνολικό ύψος του συσταθέντος ποσού πολλαπλασιαζόμενου επί το συντελεστή μείωσης.

2. Η εγγύηση αποδεσμεύεται κατά το 94 % όταν, σε εφαρμογή του άρθρου 8 παράγραφος 6, ο αιτών αποποιείται το πιστοποιητικό του.

3. Η εγγύηση αποδεσμεύεται στο ακέραιο όταν ο κάτοχος του πιστοποιητικού έχει ζητήσει να του χορηγηθούν επιστροφές κατά ποσοστό 95 % του ποσού για το οποίο εκδόθηκε το πιστοποιητικό.

4. Όταν το πιστοποιητικό επιστροφής δεν χρησιμοποιήθηκε κατά ποσοστό 95 % του ποσού για το οποίο εκδόθηκε, η εγγύηση καταπίπτει κατά ποσοστό 25 % της διαφοράς μεταξύ του 95 % του ποσού για το οποίο εκδόθηκε το πιστοποιητικό και του ποσού που πραγματικά χρησιμοποιήθηκε.

5. Εάν, ωστόσο, το πιστοποιητικό επιστραφεί από τον κάτοχό του πριν από τις 28 Φεβρουαρίου, το ποσό που καταπίπτει μειώνεται κατά το 50 % του ποσού που προκύπτει με τον υπολογισμό της παραγράφου 4. Εάν το πιστοποιητικό επιστραφεί μετά το χρονικό αυτό όριο, αλλά πριν από τις 15 Αυγούστου 2000 και πριν από τις 31 Μαΐου των επόμενων ετών, το ποσό που καταπίπτει μειώνεται κατά το 25 % του ποσού που προκύπτει με τον υπολογισμό της παραγράφου 4.

6. Ο κάτοχος πιστοποιητικού επιστροφής ο οποίος μπορεί να αποδείξει ότι έλαβε μέρος σε διαγωνισμό που προκηρύχθηκε σε τρίτη χώρα εισαγωγής, κατά την έννοια του άρθρου 49 του κανονισμού (ΕΚ) αριθ. 1291/2000, και ότι δεν κηρύχθηκε μειοδότης, μπορεί να ζητήσει να παραιτηθεί από ποσό ίσο προς το ύψος των επιστροφών που θα είχε λάβει, εάν ο διαγωνισμός είχε κατακυρωθεί υπέρ αυτού. Σε μια τέτοια περίπτωση, το ποσό του πιστοποιητικού μειώνεται κατά το εν λόγω ποσό και η αντίστοιχη εγγύηση αποδεσμεύεται.

Άρθρο 13

1. Πριν από το τέλος κάθε μήνα, τα Κράτη μέλη γνωστοποιούν στην Επιτροπή τα ποσά των επιστροφών που χορηγήθηκαν κατά τον προηγούμενο μήνα για εξαγωγές πραγματοποιηθείσες πριν από την 1η Μαρτίου 2000.

2. Πριν από την 1η Ιανουαρίου κάθε έτους και, για πρώτη φορά, πριν από την 1η Ιανουαρίου 2001, τα Κράτη μέλη γνωστοποιούν στην Επιτροπή το συνολικό ποσό των επιστροφών που χορηγήθηκαν πραγματικά μέχρι τις 30 Σεπτεμβρίου του προηγούμενου έτους για εξαγωγές πραγματοποιηθείσες στη διάρκεια της προηγούμενης δημοσιονομικής περιόδου καθώς και τα ποσά που δεν γνωστοποιήθηκαν προηγουμένως για εξαγωγές πραγματοποιηθείσες στη διάρκεια προγενέστερων δημοσιονομικών περιόδων, διευκρινίζοντας τις τελευταίες.

3. Για την εφαρμογή της προηγούμενης παραγράφου, οι προκαταβολές θεωρούνται ως πραγματικά χορηγηθείσες επιστροφές. Οι περιπτώσεις απόδοσης αχρεωστήτως καταβληθεισών επιστροφών γνωστοποιούνται χωριστά.

4. Κάθε μήνα και πριν από τις 10 του μηνός, τα κράτη μέλη κοινοποιούν στην Επιτροπή:

α) τα ποσά που αντιστοιχούν σε πιστοποιητικά επιστροφής που επεστράφησαν κατά τον προηγούμενο μήνα με τους όρους του άρθρου 12 παράγραφος 5·

β) τα ποσά που αντιστοιχούν σε πιστοποιητικά επιστροφής που επεστράφησαν ή που μειώθηκαν κατά τον προηγούμενο μήνα με τους όρους του άρθρου 12 παράγραφος 6·

γ) τα ποσά των οποίων έληξε η ισχύς των πιστοποιητικών επιστροφής και που δεν χρησιμοποιήθηκαν·

δ) τα πιστοποιητικά επιστροφής του άρθρου 10 που εκδόθηκαν κατά τον προηγούμενο μήνα.

Άρθρο 14

1. Μέχρι τις 30 Σεπτεμβρίου 2000 και για κάθε δημοσιονομική περίοδο από την 1η Οκτωβρίου 2000, μπορούν να καταβάλλονται επιστροφές για τις εξαγωγές που δεν καλύπτονται από πιστοποιητικό, εντός των ορίων ενός συνολικού αποθεματικού ύψους 30000000 [fmxeuro] για κάθε δημοσιονομικό έτος.

Το παρόν άρθρο δεν έχει ωστόσο εφαρμογή στις εξαγωγές που πραγματοποιούνται στο πλαίσιο πράξεων διεθνούς επισιτιστικής βοήθειας κατά την έννοια του άρθρου 10, παράγραφος 4 της συμφωνίας, ούτε στην παράδοση εμπορευμάτων κατά την έννοια των άρθρων 4 παράγραφος 1 τρίτη περίπτωση, 36, 40, 44, 45 και 46 παράγραφος 1 του κανονισμού (ΕΚ) αριθ. 800/1999.

2. Οι διατάξεις του παρόντος άρθρου έχουν εφαρμογή στην εξαγωγή που πραγματοποιούν οικονομικοί φορείς οι οποίοι δεν είχαν στην κατοχή τους πιστοποιητικό την ημέρα εξαγωγής Το συνολικό ποσό των αιτήσεων που έχουν καταθέσει οι εν λόγω φορείς τηρώντας τους όρους του παραρτήματος ΣΤ-VI κατά το υπόψη δημοσιονομικό έτος και πριν από την υποβολή της αίτησης για την εν λόγω εξαγωγή δεν επιτρέπεται να υπερβαίνει τα 50000 [fmxeuro] .

Οι διατάξεις του παρόντος άρθρου εφαρμόζονται αποκλειστικά στο κράτος μέλος όπου παράγονται ή συγκεντρώνονται τα εμπορεύματα.

3. Κάθε μήνα και το αργότερο στις 5 και στις 20 του μηνός, τα κράτη μέλη γνωστοποιούν στην Επιτροπή τα ποσά επιστροφών που χορηγήθηκαν δυνάμει του παρόντος άρθρου από τις 16 μέχρι το τέλος του προηγούμενου μήνα και από την 1η μέχρι τις 15 του τρέχοντος μήνα, αντιστοίχως.

Σε περίπτωση κατά την οποία το άθροισμα των ποσών πού γνωστοποιούνται από τα κράτη μέλη ανέρχεται σε 20000000 ευρώ, η Επιτροπή αναστέλλει την εφαρμογή των παραγράφων 1 και 2 του παρόντος άρθρου για τις εξαγωγές που δεν καλύπτονται από πιστοποιητικό επιστροφής.

Άρθρο 15

1. Ο κανονισμός (ΕΚ) αριθ. 1291/2000 έχει εφαρμογή στα πιστοποιητικά επιστροφής του παρόντος κανονισμού, εξαιρουμένων των διατάξεων που αφορούν τα παραστατικά εισαγωγής.

Οι διατάξεις για τα δικαιώματα και τις υποχρεώσεις που απορρέουν από πιστοποιητικά στα οποία αναγράφονται ποσότητες, ισχύουν, τηρουμένων των αναλογιών, για τα δικαιώματα και τις υποχρεώσεις πού απορρέουν από πιστοποιητικά επιστροφής του παρόντος κανονισμού στα οποία αναγράφονται ποσά σε ευρώ, λαμβανομένων υπόψη των διατάξεων του παραρτήματος ΣΤ.

2. Κατά παρέκκλιση της παραγράφου 1, δεν ισχύουν για τα πιστοποιητικά επιστροφών του παρόντος κανονισμού οι ακόλουθες διατάξεις του κανονισμού (ΕΚ) αριθ. 1291/2000:

- τα άρθρα 9, 12, 14, 21, 24, 32, 33, 35, 42, 46, 47, 50,

- το άρθρο 8 παράγραφος 2,

- το άρθρο 8 παράγραφος 4,

- το άρθρο 18 παράγραφος 1,

- το άρθρο 36 παράγραφος 5.

3. Για την εφαρμογή του άρθρου 40 του κανονισμού (ΕΚ) αριθ. 1291/2000, η ισχύς των πιστοποιητικών που λήγουν στις 30 Σεπτεμβρίου δεν δύναται να παραταθεί. Σε μια τέτοια περίπτωση, είναι σκόπιμο να ακυρώνεται το πιστοποιητικό για τα ποσά που δεν ζητήθηκαν λόγω ανωτέρας βίας.

Άρθρο 16

1. Εφαρμόζονται οι διατάξεις του κανονισμού (ΕΚ) αριθ. 800/99. Εξάλλου, κατά την εξαγωγή εμπορευμάτων, ο ενδιαφερόμενος υποχρεούται να δηλώσει τις ποσότητες των προϊόντων βάσεως, των προϊόντων που προέρχονται από τη μεταποίησή τους ή των προϊόντων τα οποία εξομοιώνονται σε μία από τις δύο αυτές κατηγορίες σύμφωνα με τις διατάξεις του άρθρου 1 παράγραφος 3 τα οποία έχουν πράγματι χρησιμοποιηθεί κατά την έννοια του άρθρου 3 παράγραφος 2 για την παρασκευή των εν λόγω εμπορευμάτων για τα οποία πρόκειται να ζητηθεί χορήγηση επιστροφής, ή να αναφέρεται στη σύνθεσή τους αυτή εάν έχει προσδιοριστεί κατ' εφαρμογή του άρθρου 3 παράγραφος 2 τρίτο εδάφιο.

Εφόσον πρόκειται για εμπόρευμα που έχει χρησιμοποιηθεί για την παρασκευή εμπορευμάτων προς εξαγωγή, η δήλωση του ενδιαφερομένου πρέπει να περιλαμβάνει, αφενός, τη ποσότητα των εμπορευμάτων που έχουν χρησιμοποιηθεί και, αφετέρου, τη φύση και τη ποσότητα καθενός από τα προϊόντα βάσεως, τα προϊόντα που προέρχονται από τη μεταποίησή τους ή τα προϊόντα τα οποία εξομοιώνονται με μία από τις δύο αυτές κατηγορίες σύμφωνα με τις διατάξεις του άρθρου 1 παράγραφος 3, από τα οποία προέρχονται τα εν λόγω εμπορεύματα.

Ο ενδιαφερόμενος πρέπει να προσκομίσει στις αρμόδιες αρχές, προς υποστήριξη της δηλώσεώς του, όλα τα έγγραφα και τις πληροφορίες που οι εν λόγω αρχές θεωρούν απαραίτητες.

Οι αρμόδιες αρχές χρησιμοποιούν κάθε πρόσφορο τρόπο ελέγχου προκειμένου να εξακριβώσουν το ακριβές της δηλώσεως η οποία τους υπεβλήθη.

Κατόπιν αιτήσεως των αρμοδίων αρχών του κράτους μέλους στο έδαφος στου οποίου διεξάγονται οι τελωνειακές διατυπώσεις εξαγωγής, οι αρμόδιες αρχές των άλλων κρατών μελών γνωστοποιούν σ' αυτές απευθείας όλες τις πληροφορίες που έχουν στη διάθεσή τους προκειμένου να ελεγχθεί η δήλωση του ενδιαφερομένου.

2. Κατά παρέκκλιση από την προηγούμενη παράγραφο, και σε συμφωνία με τις αρμόδιες αρχές, η διασάφηση των προϊόντων ή/και εμπορευμάτων που χρησιμοποιήθηκαν μπορεί να αντικατασταθεί από συγκεντρωτική διασάφηση των χρησιμοποιηθεισών ποσοτήτων ή από παραπομπή σε διασάφηση των ποσοτήτων αυτών εφόσον ο προσδιορισμός τους έχει ήδη γίνει σύμφωνα με το άρθρο 3 παράγραφος 2 τρίτο εδάφιο, υπό τον όρο ότι ο παραγωγός θέτει στη διάθεση των εν λόγω αρμόδιων αρχών όλα τα στοιχεία που είναι απαραίτητα προς επαλήθευση της διασάφησης.

3. Εφόσον ο ενδιαφερόμενος δεν καταρτίσει τη δήλωση που αναφέρεται στη παράγραφο 1 ή δεν υποβάλει ικανοποιητικά στοιχεία προς υποστήριξη της δηλώσεώς του, δεν μπορεί να χορηγηθεί σ' αυτόν επιστροφή.

Ωστόσο, εάν ο ενδιαφερόμενος προσκομίσει στις αρμόδιες αρχές ικανοποιητικές αποδείξεις ως προς το ότι δεν διαθέτει και δεν μπορεί να παράσχει τις απαιτούμενες πληροφορίες όσον αφορά τις συνθήκες παρασκευής του προς εξαγωγή εμπορεύματος, και εάν το εμπόρευμα αυτό περιλαμβάνεται στις στήλες 1 και 2 του παραρτήματος Δ, χορηγείται στον ενδιαφερόμενο, μετά από ρητή αίτησή του, επιστροφή, για τον υπολογισμό της οποίας η φύση και η ποσότητα των προϊόντων βάσεως που πρέπει να ληφθούν υπόψη καθορίζονται συναρτήσει των στοιχείων που προέρχονται από την ανάλυση του προς εξαγωγή εμπορεύματος και σύμφωνα με το πίνακα αντιστοιχίας του παραρτήματος Δ. Η αρμόδια αρχή καθορίζει τους όρους σύμφωνα με τους οποίους πρέπει να διενεργηθεί η ανάλυση.

Ο ενδιαφερόμενος επιβαρύνεται με τα έξοδα της εν λόγω αναλύσεως.

Εάν το εξαγόμενο εμπόρευμα υπάγεται στο άρθρο 4 παράγραφος 1, του κανονισμού (ΕΚ) αριθ. 2571/97, το ποσοστό της επιστροφής για τα γαλακτοκομικά προϊόντα είναι εκείνο το οποίο προκύπτει από τη χρησιμοποίηση γαλακτοκομικών προϊόντων σε μειωμένη τιμή, εκτός εάν ο εξαγωγέας προσκομίσει απόδειξη η οποία βεβαιώνει ότι το εμπόρευμα δεν περιέχει γαλακτοκομικά προϊόντα σε μειωμένη τιμή.

4. Οι παράγραφοι 1 και 2 δεν εφαρμόζονται στις ποσότητες των καθοριζόμενων γεωργικών προϊόντων σε εφαρμογή του παραρτήματος Γ, εκτός όσον αφορά:

- τις ποσότητες των προϊόντων που προβλέπονται στη παράγραφο 1 πρώτο εδάφιο, που εξάγονται υπό μορφή εμπορευμάτων, τα οποία παράγονται, εν μέρει, από προϊόντα που υπόκεινται στο καθεστώς τελειοποιήσεως προς εξαγωγή, σύμφωνα με τους όρους που καθορίζονται στο άρθρο 3 παράγραφος 3 στοιχείο β),

- τις ποσότητες αυγών ή προϊόντα αυγών που εξάγονται υπό μορφή ζυμαρικών του κωδικού ΣΟ 19021100,

- την περιεκτικότητα σε ξηρό εκχύλισμα των νωπών ζυμαρικών που αναφέρονται στο άρθρο 3 παράγραφος 3 στοιχείο α),

- τη φύση των προϊόντων βάσεως που έχουν πράγματι χρησιμοποιηθεί για την παρασκευή Δ-γλυκιτόλης (σορβιτόλης), των κωδικών ΣΟ 290544 και 3824 60, καθώς και, κατά περίπτωση, των αναλογιών Δ-γλυκιτόλης (σορβιτόλης) που προκύπτουν αντίστοιχα από τις αμυλώδεις ύλες και τη σακχαρόζη,

- τις ποσότητες καζεϊνών εξαγόμενων υπό μορφή εμπορευμάτων του κωδικού ΣΟ 35019090.

- το βαθμό Plato της μπίρας από βύνη του κωδικού ΣΟ 22029010,

- τις μη βυνοποιημένες ποσότητες κριθής που γίνονται δεκτές από τις αρμόδιες αρχές.

Η περιγραφή των εμπορευμάτων στη διασάφηση εξαγωγής και η αίτηση για καταβολή επιστροφής για εμπορεύματα του παραρτήματος Γ πρέπει να ακολουθούν την ονοματολογία του ίδιου αυτού παραρτήματος.

5. Εφόσον διενεργείται ανάλυση εμπορεύματος, για την εφαρμογή των διατάξεων του παρόντος άρθρου, χρησιμοποιούνται οι μέθοδοι αναλύσεως που προβλέπονται στον κανονισμό (ΕΟΚ) αριθ. 4056/87 της Επιτροπής(29) ή, εάν δεν προβλέπονται, οι μέθοδοι που εφαρμόζονται για την κατάταξη στο κοινό δασμολόγιο ενός ομοειδούς εμπορεύματος που εισάγεται στην Ευρωπαϊκή Ένωση.

6. Στο έγγραφο πιστοποιήσεως της εξαγωγής αναφέρονται, αφενός, οι ποσότητες των εξαγόμενων εμπορευμάτων και, αφετέρου, οι ποσότητες των προϊόντων που προβλέπονται στην παράγραφο 1 πρώτο εδάφιο ή γίνεται μνεία της διαπιστωθείσας σύνθεσης κατ' εφαρμογή του άρθρου 3 παράγραφος 2 τρίτο εδάφιο. Εντούτοις, σε περίπτωση εφαρμογής των διατάξεων της παραγράφου 2 δεύτερο εδάφιο του παρόντος άρθρου, αντί της τελευταίας αυτής ενδείξεως αναφέρονται οι ποσότητες των προϊόντων βάσεως που περιλαμβάνονται στη στήλη 4 του παραρτήματος Δ και αντιστοιχούν στα αποτελέσματα της αναλύσεως του εξαγόμενου εμπορεύματος.

7. Για την εφαρμογή των παραγράφων 1 και 2, κάθε κράτος μέλος ενημερώνει την Επιτροπή ως προς τα μέτρα ελέγχου που εφαρμόζονται στο έδαφός του για τους διάφορους τύπους εξαγόμενων εμπορευμάτων. Η Επιτροπή πληροφορεί σχετικά τα άλλα κράτη μέλη.

8. Αναφορικά με εξαγωγές που πραγματοποιούνται μεταξύ της 1ης και της 15ης Οκτωβρίου κάθε έτους, η πληρωμή των επιστροφών δεν μπορεί να γίνει πριν από τις 16 Οκτωβρίου.

Άρθρο 17

1. Σύμφωνα με το άρθρο 16, για εμπορεύματα υπαγόμενα στους κωδικούς ΣΟ 04052010, 0405 20 30, 1806 90 60 έως 1806 90 90, του κωδικού 1901 και του κωδικού 21069098 της συνδυασμένης ονοματολογίας υψηλής περιεκτικότητας σε γαλακτοκομικά προϊόντα υπαγόμενα στους κωδικούς ΣΟ 04021019, 0402 21 19, 0405 00 και 0406, αναφερόμενα στο εξής ως "γαλακτοκομικά προϊόντα", το ενδιαφερόμενο μέρος πρέπει επίσης να δηλώσει:

α) είτε ότι δεν έχει εισαχθεί καμία ποσότητα γαλακτοκομικών προϊόντων από τρίτη χώρα με ειδικό καθεστώς μειωμένου δασμού,

ή

β) τις ποσότητες γαλακτοκομικών προϊόντων που έχουν εισαχθεί από τρίτη χώρα με ειδικό καθεστώς μειωμένου δασμού.

2. Για τους σκοπούς της παραγράφου 1, ο όρος "υψηλή περιεκτικότητα σε γάλα" σημαίνει ότι χρησιμοποιούνται 51 χιλιόγραμμα ή και μεγαλύτερη ποσότητα γαλακτοκομικών προϊόντων ανά 100 χιλιόγραμμα εξαγόμενων εμπορευμάτων.

3. Όταν ζητείται να καθορισθούν οι ποσότητες βάσει του άρθρου 3 παράγραφος 2 τρίτο εδάφιο, η αρμόδια αρχή μπορεί να δεχθεί βεβαίωση του ενδιαφερομένου μέρους ότι οι ποσότητες γαλακτοκομικών προϊόντων που πρόκειται να χρησιμοποιηθούν δεν θα τύχουν μειωμένου δασμού βάσει ειδικού καθεστώτος κατά την εισαγωγή τους.

4. Η δήλωση βάσει της παραγράφου 1 ή η βεβαίωση βάσει της παραγράφου 3 μπορεί να γίνει δεκτή από την αρμόδια αρχή εφόσον πεισθεί ότι η τιμή η οποία καταβλήθηκε για το γαλακτοκομικό προϊόν που χρησιμοποιήθηκε στα εξαχθέντα εμπορεύματα είναι η ίδια ή προσεγγίζει την επικρατούσα τιμή στην κοινοτική αγορά για ένα ισοδύναμο προϊόν. Στη σύγκριση των τιμών, λαμβάνεται υπόψη η χρονική στιγμή κατά την οποία αγοράσθηκε το γαλακτοκομικό προϊόν.

5. Όταν έχουν χρησιμοποιηθεί ποσότητες, για τις οποίες υπάρχουν ειδικές ρυθμίσεις μειωμένου δασμού, οι επιστροφές υπολογίζονται βάσει του άρθρου 17 του κανονισμού (ΕΟΚ) αριθ. 1255/1999 του Συμβουλίου.

Άρθρο 18

Η επιστροφή που αναφέρεται στο άρθρο 1 παράγραφος 1 δεν χορηγείται για τα εμπορεύματα τα οποία έχουν τεθεί σε ελεύθερη κυκλοφορία κατά την έννοια του άρθρου 24 της συνθήκης και τα οποία επανεξάγονται.

Η επιστροφή δεν χορηγείται για τα εμπορεύματα αυτά ούτε εάν εξάγονται μεταποιημένα ή ενσωματωμένα σε άλλο εμπόρευμα.

Άρθρο 19

Η Επιτροπή επιφέρει στον παρόντα κανονισμό τις τροποποιήσεις που χρειάζεται να γίνουν ως αποτέλεσμα των τροποποιήσεων της συνδυασμένης ονοματολογίας ή τις τροποποιήσεις που χρειάζεται να γίνουν στο παράρτημα Β για να διατηρηθεί η συμφωνία με τα αντίστοιχα παραρτήματα των κανονισμών που μνημονεύονται στο άρθρο 1 παράγραφος 1.

Άρθρο 20

Οι ενδιαφερόμενοι δύνανται μέχρι τις 31 Δεκεμβρίου 2000 να χρησιμοποιούν, με την επιφύλαξη της σύμφωνης γνώμης των αρμοδίων αρχών, το συνημμένο στο παράρτημα ΣΤ του κανονισμού (ΕΚ) αριθ. 1222/94 έντυπο, στο πλαίσιο των διατάξεων που μνημονεύονται στο παράρτημα ΣΤ του ιδίου αυτού κανονισμού, αντί του παραρτήματος ΣΤ του παρόντος κανονισμού.

Άρθρο 21

Ο κανονισμός (ΕΚ) αριθ. 1222/94 καταργείται.

Οι παραπομπές στον καταργημένο κανονισμό λογίζεται ότι γίνονται στον παρόντα κανονισμό και διαβάζονται σύμφωνα με τον πίνακα αντιστοιχιών του παραρτήματος Ζ.

Άρθρο 22

Ο παρών κανονισμός αρχίζει να ισχύει την επόμενη ημέρα από τη δημοσίευσή του.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Ιουλίου 2000.

Για την Επιτροπή

Erkki Liikanen

Μέλος της Επιτροπής

(1) ΕΕ L 318 της 20.12.1993, σ. 18.

(2) ΕΕ L 136 της 31.5.1994, σ. 5.

(3) ΕΕ L 83 της 4.4.2000, σ. 6.

(4) ΕΕ L 102 της 17.4.1999, σ. 11.

(5) ΕΕ L 159 της 1.7.1993, σ. 112.

(6) ΕΕ L 9 της 15.1.1999, σ. 8.

(7) ΕΕ L 94 της 9.4.1986, σ. 9.

(8) ΕΕ L 265 της 30.9.1998, σ. 8.

(9) ΕΕ L 62 της 7.3.1980, σ. 5.

(10) ΕΕ L 199 της 22.7.1983, σ. 12.

(11) ΕΕ L 102 της 17.4.1999, σ. 11.

(12) ΕΕ L 181 της 1.7.1992, σ. 21.

(13) ΕΕ L 258 της 16.10.1993, σ. 6.

(14) ΕΕ L 328 της 20.12.1994, σ. 12.

(15) ΕΕ L 205 της 3.8.1985, σ. 5.

(16) ΕΕ L 240 της 10.9.1999, σ. 11.

(17) ΕΕ L 152 της 24.6.2000, σ. 1.

(18) ΕΕ L 350 της 20.12.1997, σ. 3.

(19) ΕΕ L 160 της 26.6.1999, σ. 48.

(20) ΕΕ L 282 της 1.11.1975, σ. 49.

(21) ΕΕ L 329 της 30.12.1995, σ. 18.

(22) ΕΕ L 160 της 26.6.1999, σ. 48.

(23) ΕΕ L 252 της 25.9.1999, σ. 1.

(24) ΕΕ L 214 της 8.9.1995, σ. 16.

(25) ΕΕ L 367 της 16.12.1992, σ. 10.

(26) ΕΕ. L 178 της 5.7.1984, σ. 22.

(27) ΕΕ. L 239 της 22.9.1979, σ. 24.

(28) ΕΕ L 20 της 27.1.1999, σ. 8.

(29) ΕΕ L 379 της 31.12.1987, σ. 29.

ΠΑΡΑΡΤΗΜΑ A

>ΘΕΣΗ ΠΙΝΑΚΑ>

ΠΑΡΑΡΤΗΜΑ Β

>ΘΕΣΗ ΠΙΝΑΚΑ>

ΠΑΡΑΡΤΗΜΑ Γ

>ΘΕΣΗ ΠΙΝΑΚΑ>

ΠΑΡΑΡΤΗΜΑ Δ

>ΘΕΣΗ ΠΙΝΑΚΑ>

ΠΑΡΑΡΤΗΜΑ E

ΣΥΝΤΕΛΕΣΤΕΣ ΜΕΤΑΤΡΟΠΗΣ ΤΩΝ ΒΑΣΙΚΩΝ ΠΡΟΪΟΝΤΩΝ ΓΙΑ ΤΑ ΠΡΟΪΟΝΤΑ ΠΟΥ ΚΑΤΟΝΟΜΑΖΟΝΤΑΙ ΣΤΟ ΑΡΘΡΟ 3 ΠΑΡΑΓΡΑΦΟΣ 1 ΣΗΜΕΙΟ Β

>ΘΕΣΗ ΠΙΝΑΚΑ>

ΠΑΡΑΡΤΗΜΑ ΣΤ

I. Αιτήσεις έκδοσης πιστοποιητικών επιστροφής

1. Για την αίτηση έκδοσης πιστοποιητικού επιστροφής χρησιμοποιούνται τα έντυπα του παραρτήματος 1 του κανονισμού (ΕΚ) αριθ. 1291/2000.

Εάν ο ενδιαφερόμενος δεν προβλέπει να πραγματοποιήσει εξαγωγές μέσω κράτους μέλους άλλου από εκείνο στο οποίο υποβάλλει την αίτηση έκδοσης πιστοποιητικού επιστροφής, μπορεί να υποβάλει αίτηση ηλεκτρονικώς, κατά τα ισχύοντα στο εν λόγω κράτος μέλος.

Στον τίτλο "πιστοποιητικό εξαγωγής ή προκαθορισμού" τίθεται σφραγίδα με την ένδειξη "πιστοποιητικό επιστροφής εκτός παραρτήματος Ι"

2. Ο αιτών συμπληρώνει τα τετραγωνίδια 4, 8, 17 και 18 και, αναλόγως, το τετραγωνίδιο 7. Ωστόσο, στα τετραγωνίδια 17 και 18 σημειώνεται το ποσό σε ευρώ.

Τα τετραγωνίδια 13 έως 16 δεν συμπληρώνονται.

Στο τετραγωνίδιο 20 ο αιτών διευκρινίζει αν προβλέπει να χρησιμοποιήσει το πιστοποιητικό επιστροφής μόνο στο κράτος μέλος που το εξέδωσε ή εάν ζητάει πιστοποιητικό επιστροφής που να ισχύει σε ολόκληρη την Κοινότητα.

Ο αιτών σημειώνει τον τόπο και την ημερομηνία υποβολής της αίτησης και υπογράφει την αίτηση έκδοσης πιστοποιητικού επιστροφής.

Στην περίπτωση των αιτήσεων έκδοσης πιστοποιητικών που προορίζονται για πράξεις επισιτιστικής βοήθειας, συμπληρώνεται και το τετραγωνίδιο 20 με μια από τις ενδείξεις που προβλέπονται στο άρθρο 10.

II. Αιτήσεις προκαθορισμού· αιτήσεις έκδοσης αποσπασμάτων πιστοποιητικών επιστροφής

1. Αίτηση προκαθορισμού υποβαλλόμενη ταυτόχρονα με την αίτηση έκδοσης πιστοποιητικού επιστροφής

Βλέπε σημείο Ι (ο αιτών συμπληρώνει το τετραγωνίδιο 8).

2. Αίτηση προκαθορισμού υποβαλλόμενη μετά την αίτηση έκδοσης πιστοποιητικού επιστροφής

Στην περίπτωση αυτή, ο ενδιαφερόμενος συμπληρώνει την αίτηση σημειώνοντας:

- στα τετραγωνίδια 1 και 2, την επωνυμία του οργανισμού που εξέδωσε το πιστοποιητικό επιστροφών για το οποίο ζητείται προκαθορισμός και τον αριθμό του πιστοποιητικού G

- στο τετραγωνίδιο 4, το όνομα του κατόχου του πιστοποιητικού G

- στο τετραγωνίδιο 8 πρέπει να συμπληρώνεται το τετραγωνίδιο "ναι"·

3. Αίτηση έκδοσης αποσπάσματος πιστοποιητικού επιστροφής

Ο κάτοχος πιστοποιητικού επιστροφής μπορεί να ζητήσει την έκδοση αποσπάσματος πιστοποιητικού για ποσό που δεν υπερβαίνει το ποσό που δεν έχει ακόμη χρεωθεί στο αρχικό πιστοποιητικό κατά την ημερομηνία έκδοσης του αποσπάσματος, κυρίως εάν προβλέπει να πραγματοποιήσει εξαγωγές για τις οποίες οι αιτήσεις επιστροφών δεν θα υποβληθούν στο κράτος μέλος που εξέδωσε το πιστοποιητικό επιστροφής. Σε μια τέτοια περίπτωση, χρεώνεται στο αρχικό πιστοποιητικό το ποσό της αίτησης αποσπάσματος και εκδίδεται απόσπασμα βάσει αιτήσεως, στην οποία σημειώνονται τα ακόλουθα στοιχεία:

στα τετραγωνίδια 1 και 2, η επωνυμία του οργανισμού που εξέδωσε το πιστοποιητικό επιστροφών, του οποίου ζητείται απόσπασμα, και ο αριθμός του αρχικού πιστοποιητικού G

στο τετραγωνίδιο 4, το όνομα του κατόχου του πιστοποιητικού επιστροφής G

στα τετραγωνίδια 17 και 18, το ποσό σε ευρώ που ζητείται βάσει του αποσπάσματος.

III. Έκδοση πιστοποιητικών προκαθορισμού επιστροφών προς χρήση σε ολόκληρη την Κοινότητα και έκδοση αποσπασμάτων πιστοποιητικών

1. Εκδίδονται τα διπλότυπα 1 και 2 σύμφωνα με τα υποδείγματα που παρατίθενται στο παράρτημα Ι του κανονισμού (ΕΚ) αριθ. 1291/2000.

Στον τίτλο "Πιστοποιητικό εξαγωγής ή προκαθορισμού" τίθεται σφραγίδα με την ένδειξη "Πιστοποιητικό επιστροφών εκτός παραρτήματος Ι".

α) Στο τετραγωνίδιο 1 σημειώνεται η επωνυμία και η διεύθυνση του οργανισμού. Στο τετραγωνίδιο 2 ή στο τετραγωνίδιο 23 αναγράφεται ο αριθμός του πιστοποιητικού επιστροφής που καταχωρήθηκε από τον οργανισμό εκδόσεως

Όταν πρόκειται για απόσπασμα πιστοποιητικού επιστροφής, σημειώνεται στο τετραγωνίδιο 3 η ένδειξη "Απόσπασμα" με κεφαλαίους έντονους χαρακτήρες·

β) Στο τετραγωνίδιο 4 σημειώνονται το όνομα του κατόχου και η πλήρης διεύθυνσή του·

γ) Διαγράφεται το τετραγωνίδιο 6·

δ) Στο τετραγωνίδιο 10 σημειώνεται η ημερομηνία υποβολής της αίτησης έκδοσης του αρχικού πιστοποιητικού επιστροφής και στο τετραγωνίδιο 11 το ποσό της εγγύησης που έχει συσταθεί σε εφαρμογή του άρθρου 11·

ε) Στο τετραγωνίδιο 12 σημειώνεται η τελευταία ημέρα ισχύος·

στ) Διαγράφονται τα τετραγωνίδια 13 έως 16·

ζ) Τα τετραγωνίδια 17 και 18 συμπληρώνονται από τον αρμόδιο οργανισμό με βάση το ποσό που προσδιορίζεται σε εφαρμογή του άρθρου 8·

η) Διαγράφεται το τετραγωνίδιο 19·

θ) Στο τετραγωνίδιο 20 συμπληρώνονται τυχόν ενδείξεις που προβλέπονται στην αίτηση·

ι) Το τετραγωνίδιο 21 συμπληρώνεται σύμφωνα με την αίτηση·

ια) Στο τετραγωνίδιο 22 συμπληρώνεται υποχρεωτικά η ένδειξη "ημερομηνία της πρώτης ημέρας ισχύος ...." η οποία προσδιορίζεται σε εφαρμογή του άρθρου 8·

ιβ) Συμπληρώνεται το τετραγωνίδιο 23·

ιγ) Διαγράφεται το τετραγωνίδιο 24.

IV. Έκδοση πιστοποιητικών επιστροφής χωρίς προκαθορισμό προς χρήση σε ολόκληρη την Κοινότητα

Αυτά τα πιστοποιητικά επιστροφής συμπληρώνονται όπως και τα πιστοποιητικά του σημείου ΙΙΙ.

Διαγράφεται το τετραγωνίδιο 21.

Εάν ο κάτοχος ενός τέτοιου πιστοποιητικού επιστροφής ζητήσει αργότερα προκαθορισμό των ποσοστών επιστροφής, οφείλει να επιστρέψει το αρχικό πιστοποιητικό καθώς και τα αποσπάσματα που έχουν ενδεχομένως ήδη εκδοθεί. Οφείλει να αναγράφεται η μνεία "Επιστροφή ισχύει την/στις ... προκαθοριζόμενη ... Ισχύει έως την/τις ..." και να συμπληρώνεται στο τετραγωνίδιο 22 του πιστοποιητικού.

V. Καταχωριζόμενα πιστοποιητικά που ισχύουν σε ένα μόνο κράτος μέλος

Σε περίπτωση κατά την οποία ο κάτοχος ενός πιστοποιητικού επιστροφής δεν προβλέπει να ζητήσει χορήγηση επιστροφών, βάσει του πιστοποιητικού, από οργανισμό άλλον από εκείνον που το εξέδωσε, το κράτος μέλος ενημερώνει τον αιτούντα για την καταχώριση της αίτησής του και του διαβιβάζει τις πληροφορίες που προβλέπονται στο διπλότυπο αριθ. 1.

Το διπλότυπο αριθ. 2 δεν εκδίδεται (διπλότυπο για τον οργανισμό που εξέδωσε το πιστοποιητικό)· αντ' αυτού, καταχωρίζονται σε μητρώο του αρμόδιου οργανισμού όλες οι πληροφορίες των πιστοποιητικών επιστροφής των σημείων ΙΙΙ και IV καθώς και τα ποσά που χρεώθηκαν στο πιστοποιητικό.

VI. Χρήση των πιστοποιητικών επιστροφών

1. Κατά τη διεκπεραίωση των διατυπώσεων εξαγωγής, το ενιαίο διοικητικό έγγραφο συμπληρώνεται με την ένδειξη του αριθμού ή των αριθμών των πιστοποιητικών που χρησιμοποιήθηκαν για την κάλυψη της αίτησης χορήγησης επιστροφών.

Όταν το τελωνειακό έγγραφο δεν είναι το ενιαίο διοικητικό έγγραφο, στο εθνικό έγγραφο σημειώνονται υποχρεωτικά ο αριθμός ή οι αριθμοί των προς εκκαθάριση πιστοποιητικών.

2. Κάθε επιχείρηση οφείλει να συμπληρώσει ειδική αίτηση πληρωμής κατά την έννοια των διατάξεων του άρθρου 49 παράγραφος 1 του κανονισμού (ΕΚ) αριθ. 800/1999 της Επιτροπής και να την υποβάλει στον πληρωτή οργανισμό μαζί με το αντίστοιχο πιατοποιητικό ή πιστοποιητικά, εκτός εάν τα τελευταία καταχωρίζονται κατά την έννοια της προαναφερόμενης παραγράφου V.

Η αρμόδια αρχή μπορεί να μη θεωρήσει την ειδική αίτηση ως φάκελο πληρωμής, κατά την έννοια της παραγράφου 2 του άρθρου 49 του κανονισμού (ΕΚ) αριθ. 800/1999.

Η αρμόδια αρχή μπορεί να θεωρήσει την ειδική αίτηση ως διασάφηση εξαγωγής κατά την έννοια του άρθρου 5 παράγραφος 1 του κανονισμού (ΕΚ) αριθ. 800/1999. Σε μια τέτοια περίπτωση, ως ημερομηνία παραλαβής της ειδικής αίτησης από τον πληρωτή οργανισμό που αναφέρεται προηγουμένως στην παράγραφο 3 λαμβάνεται η ημερομηνία κατά την οποία έλαβε τη διασάφηση εξαγωγής ο πληρωτής οργανισμός. Στις άλλες περιπτώσεις, στην ειδική αίτηση πρέπει να υπάρχει αναφορά στη διασάφηση εξαγωγής.

3. Ο πληρωτής οργανισμός προσδιορίζει το ζητούμενο ποσό με βάση τις πληροφορίες που περιέχει η ειδική αίτηση, και μάλιστα με βάση τις ποσότητες και το είδος των βασικών προϊόντων που εξάγονται και τα ποσοστά επιστροφής που ισχύουν. Οι τρεις αυτές παράμετροι πρέπει να επισημαίνονται ή να υποδεικνύονται με σαφήνεια στη διασάφηση εξαγωγής.

Ο πληρωτής οργανισμός πιστώνει το ποσό αυτό στο πιστοποιητικό επιστροφών εντός τριμήνου μετά την ημερομηνία παραλαβής της ειδικής αίτησης.

Η πίστωση στα πιστοποιητικά γίνεται στην πίσω πλευρά του διπλοτύπου 1. Στα τετραγωνίδια 28, 29 και 30 αντί της ποσότητας σημειώνεται το ποσό σε ευρώ.

Το προηγούμενο εδάφιο εφαρμόζεται, τηρουμένων των αναλογιών, και για τα πιστοποιητικά που φυλάσσονται υπό ηλεκτρονική μορφή.

4. Εάν το πιστοποιητικό επιστροφών δεν έχει καταχωριστεί έπειτα από την πίστωση του εν λόγω ποσού, το διπλότυπο αριθ. 1 του πιστοποιητικού επιστρέφεται στον κάτοχό του ή φυλάσσεται από τον οργανισμό που καταβάλλει τις επιστροφές, εφόσον το ζητήσει ο ενδιαφερόμενος.

5. Η εγγύηση που καλύπτει τις πραγματοποιούμενες εξαγωγές μπορεί να αποδεσμεύεται για τις εξαγωγές αυτές ή να μεταφέρεται ως εγγύηση της προκαταβολής των επιστροφών. Σε μια τέτοια περίπτωση, ο αιτών οφείλει απλώς να συμπληρώνει το ποσό της εγγύησης αναλόγως.

ΠΑΡΑΡΤΗΜΑ Ζ

ΠΙΝΑΚΑΣ ΑΝΤΙΣΤΟΙΧΙΑΣ

>ΘΕΣΗ ΠΙΝΑΚΑ>